Xəbərlər: Azerbaijan Design Summit tədbirinin keçiriləcəyi yer və saat bəlli oldu – - GULUSTAN.INFO\nÇərşənbə Axşamı, 17 Sentyabr, 2019, 4:09\nAzerbaijan Design Summit tədbirinin keçiriləcəyi yer və saat bəlli oldu\nAzerbaijan Design Summit – Azərbaycan Dizayn Zirvəsi dizayn sahəsində sözünü demiş ustaların və yeni başlayanların görüş yeridir.\nQeyri-adi ideya sahiblərinin fikir mübadiləsi etdiyi, dizaynın mövcud durumundan danışdığı bu tədbir öz sürpriz qonaqları və maraqlı hədiyyələri ilə də ürəyinizcə olacaq.\nTədbir haqqında yeniliklərdən xəbərdar olmaq və qeydiyyatdan keçmək üçün Azerbaijan Design Summit səhifəsini izləmək yetər. İştirak ödənişsizdir.\nAzerbaijan Design Summit 16 iyun saat 12:00-da Bakı Gənclər Mərkəzində keçiriləcək.\nUNEC Beynalxalq İqtisadi Münasibətlər fakültəsini bitirib. Ssenarist və aktyor kimi bir neçə serial və filmlərdə çəkilib. Ən son sentyabr ayında kinoteatrlara çıxacaq HOZU filmdə baş obrazlardan birini canlandırmışdır. Copywriter olaraq »Yellow» «Shamans» ve.s reklam agentliklərində işləyib. Bir neçə yerli və əcnəbi markların (Bakcell, Volkswagen, Dominos pizza ve.s) reklamlarında aktyor kimi yer alıb. 2009-cu ildən Standup komediyaçı olaraq çıxışlar edir.\n(TEDxBakı, Kamedi Şmamedi, Standup ARB tv, Stand-up Baku ATV v.s ). Həvəskar karikaturaçılıqla məşğul olur.\nUNEC Beynəlxalq İqtisadi Münasibətlər fakültəsini bitirib. 12 illik dizaynerlik təcrübəsinə malikdir. «Organic Ogilvy» reklam agentliyində qrafik dizayner, “McCann Baku” reklam agentliyində qrafik dizayner, art-direktor kimi çalışıb. “Bakcell”, “Coca-Cola”, “Unilever”, “Eti”, “MasterCard”, “Norm Sement”, “Gilan Holding”, SOCAR kimi qlobal və yerli şirkətlərin vizual kommunikasiya işlərində iştirak edib. 2018-ci ildən “Code Academy”də qrafik və veb-dizayn müəllimi, eyni zamanda art-direktordur. “Adobe Photoshop” üzrə “Adobe Certified Expert” adı qazanmış ilk azərbaycanlıdır.\nÖDTÜ-nün Sənaye dizaynerliyi fakultəsindən məzun olub. İstər qrafik dizayn, istərsə də məhsul dizaynı sahəsində gördüyü işlər dünyanın bir çox nüfuzlu mükafatlarına layiq görülüb. Hazırladığı sosial posterlər xarici ölkələrdə keçirilən poster müsabiqələrində bir neçə dəfə qalib olub və 20-dən çox ölkədə nümayiş edilib. Safee layihəsi bütün dünyada rezonans doğurub. Belə ki, bu layihə BBC, Mirror, Yahoo, 9gag kimi saytlarda müzakirə olunub.\n“Azerbaijan Design Award” layihəsinin həmtəsisçisi və təşkilatçısıdır. Azərbaycan Dövlət Neft və Sənaye Universitetini bitirib. “ISR Holding”, “Altes Group”, “C Hotels Group”, “Gilan Holding”, “Bakı Şərab — 2” zavodu, “Azersun Holding” kimi şirkətlərdə çalışıb. “Natura” meyvə şirələri, “Men” arağı, “Zeytuna” zeytun yağı, “Saville” nar şirəsi, “Fruit & life” mürəbbə və kompot, “Bizim tarla” konfitur və cem, “Super Sun” hazır yeməklər və s. markaların dizaynı ona aiddir.\nAzərbaycan Dövlət Rəssamlıq Akademiyasının Rəssam-modelyer fakültəsinin məzunu olub. 2005-ci ildə «Art Gallery» məkanında fərdi sərgisi açılıb. 2011-ci ildən Azərbaycan Rəssamlar İttifaqının üzvüdür. “3Dost” reklam agentliyində bir müddət həm rəssam, həm də qrafik dizayner olaraq çalışıb. Calligraphy və lettering ilə məşğuldur.\nSabiha Hande Tanriverdi\nİzmir Texnologiya İnstitutunu Memarlıq fakültəsini bitirib. Əsərləri müxtəlif beynəlxalq müsabiqələrdə mükafat qazanıb. Arxitektura jurnallarında məqalələrlə çıxış edib. Azərbaycan, Türkiyə, Dubay, Qətər, Almaniya daxil olmaqla bir çox ölkədə fəaliyyət göstərən “Art Atelier Design Bureau” şirkəti ilə əməkdaşlıq edir. Azərbaycanda həyata keçirilmiş interyerlerin arxitekturası layihəsi üzrə birinci mükafatı qazanıb.\nQeydiyyat sayt vasitəsi ilə olacaq.\nİnformasiya dəstəyi — Trend.az, Day.az, Milli.az, Azernews.az\nVilayət Eyvazov bütün rəisləri Kollegiya iclasına yığdı\nDaxili İşlər Nazirliyində “Mülkiyyət əleyhinə olan cinayətlərin və qeyri-aşkar şəraitdə baş vermiş xırda talamaların qarşısının alınması və açılması”...\nAzad Rəhimov Mehriban Əliyeva barədə...\nMüasir Azərbaycan gimnastikasında olan bügünkü nailiyyətlər Birinci vitse-prezident, Azərbaycan Gimnastika Federasiyasının Prezidenti Mehriban xanım ...\nDoğulacaq körpənin oğlan və ya qız olmasını qabaqcadan sifariş etmək mümkündürmü?\nYaponiyada Xirosima Universitetinin alimləri dölün cinsiyyətini əvvəlcədən seçmək üçün yeni, çox sadə bir yol tapıblar. Bu barədə «The Gua...\nMəşədi İbad dövrü gerimi qayıdır? - Azərbaycanda gənc qızlar yaşlı kişilərə ərə gedir\nSon zamanlar bir tendensiya müşahidə olunmaqdadır. Bəzi yaşlı kişilər özlərindən xeyli gənc qızlara elçi düşürlər. Ya da əksinə, hansısa gənc qız az ...


1654 elan tapıldı\nSalam tecili satilir vurugu udari deyisen detali yoxdu\nMaşın bank maşınıdır. İlk ödeniş 4400 Azn ve 19 ay (kredit) 337. 4 eded teze teker yüngülvari cızıq var şekilde olduğu qeder. Başqa problemi yoxdur ( Alverçi deyilem).\nMasin ela veziyyetdedir. Hec bir xerci yoxdur, hazir masindir. Masinda udar,vuruq,curuk yoxdur.Oz masinimdir,masin cox vaxt isimle elaqedar Mingecevirde olur. Qiymetde razilasmaq olar.\nMaşın normal vəziyyətdədir.Ciddi şəxslar narahat etsin.\nAvtomobol ideal veziyetdedir.udari vurugu olmuyub.arxa birde on buferde yungulvari kosmetika isleri var..tecili satilir\nXərc tələb etmir saz vəziyətdə di butun sistemi işləkdi. Təzə təkərlər. Etrafi 050 516 43 02 elavə melumat alabilərsiz\nMashin yaxshi veziyyetdedir.Real alici ile razilashmaq olar.\nMawin ela vezyetdedir.tekerler tezedir.kondisioneri var.mator ve xadavoy yaxwi vezyetdedir.yungul kosmetik iwleri var.\nMasin yaxsi veziyyetdedir hec bir prablemi yoxdur\nMawn ideal veziyetdedi hec bir problemi yoxdu dosta qardawa qismet olunasi mawindi Mawinin son qiymeti mawinin yaninda daniwilacah\nYaxwi vezyetdedir butun servis iwleri gorulub temiz nemkadi\nYaxwi vəziyətdə real alıcı əlaqə saxlasin\nMaşın əla vəziyyətdədir. Öz maşınımdır. Dəri salon. Real alıcılarla qiymətdə sövdələşmək mümkündür.


"Kişiyə 10 uşaq da pay versən, sevmirsə, çıxıb gedəcək" - VİDEO - Günün Səsi "Kişiyə 10 uşaq da pay versən, sevmirsə, çıxıb gedəcək" - VİDEO - Günün Səsi\n0\t20 Noyabr 2019 12:36\nMəncə, uşaqla heç bir şey həll etmək olmur. Kişiyə 10 uşaq da pay versən, sevmirsə, çıxıb gedəcək. Uşaq qədri bilən arvad yanında qalar”. Bu sözləri bir neçə ay əvvəl boşanan müğənni Sevda Sanalıyeva deyib.\nGununsesi.org xəbər verir ki, “5/5” verilişinin aparıcısı Zaur Kamal ifaçıya “Xanım müğənnilərin çoxu ailə dağıdan olur. Bilir ki, kişi evlidir, uşaqları var, yenə də həmin bəyə yaxınlıq edir. Düşünmür ki, sabah çıxıb gedəcək. Sizcə niyə? Səndə elə olmuşdu” suallarını verib.\nSevda sualı bu cür cavablandırıb:\n“O düzgün deyil. Sənin deyilsə, sabah çıxıb gedəcək. Sən kimi deyirsən? Ölmüş insanın arxasınca danışmaq düzgün deyil. Mənim həyatımdan danış. Mən ev dağıdan deyiləm. Bu bizdən uzaq söhbətdir”.\n20 ildir torpaqla qidalanır – VİDEO\nAzərbaycanlı müğənni ərinə mahnı həsr etdi, klip çəkdirdi –


Azərbaycan dünyada > Uzaq tərəfdaşlıq > Amerika > 2009 > May\nAmerika Azərbaycanla antiterror tərəfdaşlığını gücləndirmək niyyətindədir\nABŞ Dövlət Departamentinin hesabatında Azərbaycanın xarici terror təşkilatları və ekstremist qrupların diqqət mərkəzində olduğu vurğulanır\n«Azərbaycan terror təşkilatları ilə əlaqəsi olan ekstremistlər üçün məntiqi maşrutdur» - bu fikir ABŞ Dövlət Departamentinin 2009-cu il aprelin 30-da açıqladığı növbəti (illik) antiterror hesabatında qeyd olunur. Dövlət Departamentinin yeni hesabatı 2008-ci ildə dünyada terrorçuluq və onunla mübarizə məsələlərinə həsr edilib.\nHesabatın Azərbaycan aid bölməsində ölkəmizin beynəlxalq terror təşkilatları və ekstremist qrupların diqqət mərkəzində olduğu, Azərbaycanın bu qüvvələr üçün cəlbedici məkan və fəaliyyət marşrutu sayıldığı nəzərə çatdırılır. Hesabatda xüsusilə İrana bağlı olan təşkilat və qruplaşmaların Azərbaycan ərazisindən istifadə etməyə meylli olduğu vurğulanır: «Azərbaycan terror təşkilatları ilə əlaqəsi olan ekstremistlər, eyni zamanda, İran tərəfindən idarə olunan və ya həvəsləndirilən təşkilatlar üçün məntiqi maşrutdur».\nQeyd edək ki, ABŞ Dövlət Departamentinin öncəki hesabatında da bənzər fikirlər, o cümlədən İranla əlaqəli ekstremist qüvvələrin Azərbaycandan yararlanmaq cəhdlərinə yer verilib. «Bu ekstremistlər insanların və pulun tranziti kimi Qafqaz ərazisindən istifadə etməyə çalışırlar», - deyə budəfəki hesabatda bildirilir.\nBununla yanaşı, sənəddə vurğulanır ki, Azərbaycan hökuməti həmin qüvvələrə qarşı «aktiv mübarizə aparır və onların fəaliyyətlərinin azalmasına nail olub». Hesabatda həmçinin bildirilir ki, Azərbaycan terrorizmin maliyyələşdirilməsi ilə mübarizə aparır və terroru maliyyələşdirə biləcək mənbələrin tapılması üçün yerli banklara şübhəli terrorçu qruplarının siyahısı verilir.\nLakin sənəddə bu sahədə görülən işlərin hələ də yetərli olmadığı qeyd olunur. Hesabatda nəzərə çatdırılır ki, Azərbaycanda hələ də pulların yuyulması və terrorçuluğun maliyyələşdirilməsi ilə mübarizə haqqında qanunvericilikdə islahatlar başa çatmayıb. Bu məsələdə Avropa Şurasının da Azərbayana iradları olduğu qeyd edilir. «Çirkli pulların yuyulması və terrorçuluğun maliyyələşdirilməsinə dair qanun layihəsi qanunvericilik prosesində son mərhələsindədir»,- deyə hesabatda vurğulanır. Xatırladaq ki, Azərbaycanda sözügedən qanunun qəbulunun ləngiməsi Dövlət Departamentinin ötənilki (2007-ci ilə dair) hesabatda əksini tapmışdı.\nHesabatda 2008-ci il avqustun 17-də Bakıda məscidə (Əbu-Bəkr məscidi) qumbara atılması faktı ilə bağlı antiterror təhqiqatına yer verilib və bununla bağlı 13 nəfərin həbs edildiyi qeyd olunur. Hesabatda Azərbaycan MTN-nin 2008-ci il 2 sentyabr bəyanatına əsasən, həmin teraktın Rusiyanın Dağıstan bölgəsində ekstremist fəaliyyət göstərən İlqar Mollaçıyev tərəfindən idarə edildiyi, Mollaçıyevin Rusiya təhlükəsizlik qüvvələri ilə silahlı toqquşmada öldürüldüyü nəzərə çatdırılır.\nÜmumilikdə isə Dövlət Departamentinin hesabatında Azərbaycanın terrorizmlə mübarizə sahəsində ABŞ-la çox sıx əməkdaşlıq etdiyi qeyd olunur: «2001-ci ilin 11 sentyabr olaylarından sonra Azərbaycan ABŞ-ın Əfqanıstandakı hərbi əməliyyatlarına dəstək olaraq öz hava məkanından istifadə imkanı verib». Hesabatda bildirilir ki, 2002-ci ilin noyabrından Azərbaycan ordusunun taqımı (əvvəl 30, sonra 45 nəfər - red.) Əfqanıstanda Türkiyə kontingentinin tərkibində sülhməramlı əməliyyatlarda iştirak edir. Həmçinin qeyd olunur ki, Azərbaycan Əfqanıstandakı sülhməramlı kontingentini 90 nəfərə çatdırmaq barədə qərar qəbul edib.\nBundan əlavə, 2003-cü ilin avqustundan 2008-ci ilin noyabrınadək Azərbaycanın 150 nəfər hərbçisinin İraqda sülhyaratma əməliyyatlarında ABŞ qüvvələri ilə birgə iştirak etdiyi vurğulanır. Hesabatda qeyd olunur ki, Birləşmiş Ştatlar Azərbaycanın beynəlxalq antiterror mübarizəsində iştirakını yüksək qiymətləndirir və bu tərəfdaşlığı gücləndirmək istəyir.\nYeri gəlmişkən, ABŞ Dövlət Departamenti iki gün öncə (30 aprel) Bakıda baş vermiş qanlı faciə - Dövlət Neft Akademiyasının tədris korpusuna silahlı basqınla bağlı Azərbaycan xalqına başsağlığı verib. Dövlət Departamentinin rəsmi nümayəndəsi Robert Vud Vaşinqtonun «dost və strateji müttəfiq olan Azərbaycanı» dəstəkləyini bildirib. Vud aprelin 30-da keçirdiyi gündəlik mətbuat konfransının girişində bunları deyib: «Biz həmçinin faciə zamanı həlak olanların ailələrinə və dostlarına başsağlığı veririk. Birləşmiş Ştatlar, dostumuz və strateji müttəfiqimiz olan Azərbaycanı hazırkı sarsıntılı və kədərli zamanlarında dəstəkləyir».\nDövlət Departamentinin budəfəki hesabatında ABŞ-ın Ermənistanla antiterror əməkdaşlığına da yer verilib. Qeyd edək ki, Ermənistan Amerika ilə antiterror əməkdaşlığına real olaraq 2006-cı ildən başlayıb. Həmin il Ermənistandan 46 nəfərlik heyət İraqdakı sülhyratma əməliyyatına qoşulub.\nHesabatda ABŞ-ın Ermənistanla terrorun maliyyələşdirilməsi ilə mübarizə sahəsində də əməkdaşlıq etdiyi, Ermənistanda bu sahəyə dair müvafiq qanunların qəbul edildiyi, birgə treninqlərin keçirildiyi və s. vurğulanır. Lakin Dövlət Departamenti nəzərə çatdırır ki, Ermənistanda geniş yayılmış korrupsiya bu qanunların səmərəli işləməsinə və Ermənistanın terrorizmlə mübarizə sahəsində vəziyyətinin yaxşılaşdırılmasına əngəl törədir.\nABŞ Dövlət Departamentinin yeni antiterror hesabatında terrorun arxasında duran ölkələrin siyahısı isə əvvəlki illərlə müqayisədə dəyişməyib. Dövlət Departamenti bəyan edir ki, dünyada terrorçuluğun ən fəal sponsoru İrandır. Bu ölkənin “Həmas”, “Hizbullah” təşkilatlarına, həmçinin İraqdakı ekstremist qüvvələrə və Əfqanıstanda talibançılara kömək göstərdiyi qeyd olunur. Hesabatda həmçinin Suriya, Sudan və Kuba terror dəstəkləyən ölkələr olaraq qeyd olunub.\nHesabatda hazırda dünyanın terror təhlükəsinə ən həsas ölkəsi olaraq isə Pakistan göstərilir. Sənəddə deyilir ki, Qərb ölkələri üçün terror aktları törədilməsi təhlükəsini daha çox Pakistanın şimal-qərbində bazaları olan «Əl-Qayda» təşkilatı yaradır. Sənəddə o da deyilir ki, dünyada terror aktlarının azalması müşahidə edilir. Amma Pakistanda terror aktlarının sayı artıb. 2008-ci ildə ölkədə 2293 nəfər terrorun qurbanı olub. Sənəddə Əfqanıstanda terrorçuluq fəaliyyətinin artdığı da qeyd olunur. Maraqlıdır ki, 2003-cü ildə ABŞ-ın hərbi müdaxiləsindən sonra əsl terror girdabına çevrilmiş İraqa bu sırada o qədər də yer verilmir. Sənəddə həmçinin bu illərdə İraqda terrorun belə baş qaldırmasının gerçək səbəbləri barədə də söhbət açılmır.\nVüqar Orxan, "525-ci qəzet", 02.05.2009.


NATO PA-nın prezidenti: “Dövlətlərin ərazi bütövlüyünün qorunması NATO üçün mühüm əhəmiyyət kəsb edir” – Yenicag.Az\nAna Səhifə Xəbərlər NATO PA-nın prezidenti: “Dövlətlərin ərazi bütövlüyünün qorunması NATO üçün mühüm əhəmiyyət kəsb edir”\nCəmalə Əlizadə – May 29, 2017 - 12:24\nDövlətlərin ərazi bütövlüyü, sərhədlərin toxunulmazlığı bizim üçün ən vacib şərtlərdən biridir”.\nYenicag.Az “Report”a istinadən xəbər verir ki, bunu NATO Parlament Assambleyasının prezidenti Paolo Alli assambleyanın Tbilisidə keçirilən yaz sessiyasında deyib. O vurğulayıb ki, ərazi bütövlüyü NATO ilə əməkdaşlığın əsas prinsipidir. Mayın 29-da NATO Parlament Assambleyasının yaz sessiyasının geniş iclasında çıxış edən assambleyanın prezidenti Paolo Alli Gürcüstan Silahlı Qüvvələrində həyata keçirilən islahatlardan danışıb və bildirib ki, bu islahatlar Gürcüstanın NATO-ya inteqrasiyasında mühüm rol oynayır.\nBaş nazir, Gürcüstan, NATO, parlamenti, prezidenti Georgi Marqvelaşvili,


İyulun 7-də Diasporla İş üzrə Dövlət Komitəsinin təşəbbüsü və müxtəlif ölkələrdə yaşayan Azərbaycanlıların Koordinasiya Şuralarının nümayəndələrinin iştirakı ilə videokonfrans keçirilib.\nTədbiri giriş sözü ilə açan Dövlət Komitəsinin sədri Fuad Muradov dövlətimizin diaspor siyasətindən, Koordinasiya Şuralarının, Azərbaycan evlərinin və “Qarabağ” məktəblərinin pandemiyaya qədər və pandemiya dövründə göstərdikləri fəaliyyət, diaspor təşkilatlarının Azərbaycan səfirlikləri ilə əlaqəli şəkildə çalışmaları barədə danışıb. Pandemiya dövründə azərbaycanlıların birliyi, fəallıq göstərməsi, qarşılıqlı yardımlaşmaları, Dövlət Komitəsinin diaspor təşkilatlarına maddi və mənəvi dəstək göstərməsi, xaricdə müvəqqəti çətinliklə üzləşmiş 6 mindən çox soydaşımıza yardım edilməsi və s. məsələlər nəzərə çatdırılıb, Koordinasiya Şuralarının fəaliyyəti müsbət qiymətləndirilib.\nMüzakirələr zamanı tədbir iştirakçıları Dövlət Komitəsinin yaradılmasının 18 illiyi ilə bağlı fikirlərini və təbriklərini söyləyiblər. Son illər Dövlət Komitəsinin fəaliyyətində yeni dövrün başlanması, maraqlı və müxtəlif layihələrin həyata keçirilməsi, azərbaycanlıların birliyi və təşkilatlanması isiqamətində atılan addımlar yüksək qiymətləndirilib.\nPandemiya dövründə soydaşlarımızın vətənə təxliyəsinin həyata keçirilməsi və qarşılıqlı yardımlar göstərilməsindən bəhs edən çıxışçılar məmnunluqla qeyd ediblər ki, son illərdə Dövlət Komitəsi açıq platformaya çevrilib, artıq bu müstəvidə çox ciddi fikir mübadiləsi aparmaq mümkündür. Diasporumuzun Azərbaycan həqiqətlərinin xarici mətbuatda işıqlandırılması ilə bağlı fəaliyyətini genişləndirməsi və bunun erməniləri narahat etdiyi də diqqətə çatdırılıb. Gələcəkdə də Qarabağla bağlı təbliğatın genişləndirilməsi, mitinqlərin və aksiyaların keçirilməsi zəruriliyini vurğulayan natiqlər Avropada mətbuat orqanının yaradılması təklifi ilə çıxış ediblər.\nQeyd edək ki, bu, pandemiya dövründə xaricdə yaşayan azərbaycanlılarla keçirilən 200-cü videokonfrans olub.


2021-ci il yerli özünüidarə seçkiləri fərqli qaydada keçiriləcək. Təxminən bir ildir ki, Gürcüstan Parlamentinin qərarı ilə Seçki Məcəlləsində gender kvotası ilə bağlı dəyişiklik edilib.\nPartiyalara proprsional siyahının üçlüyünə ən az bir nəfər fərqli cinsin nümayəndəsi daxil etmək öhdəliyi qoyuldu. Bu prinsiplə, Marneulidə ümumilikdə 10 partiya seçki siyahısı təqdim edib. Marneulili mülki fəal Samirə Bayramova hesab edir ki, qadınların siyasətə qoşulması mühümdür. Ancaq bu formal baxımdan olmamalıdır. O, hesab edir ki, Marneulinin seçki siyahılarında təqdim edilmiş qadınların əksəriyyəti siyahıya formal şəkildə daxil edilib.\n"Təəssüf ki, onların ad və soyadı, cinsiyyəti siyahıda formal, simvolik şəkildə göründüyünə görə, bu bizə həmin istiqamətdə hələ çox işimizin olduğunu göstərir. İşləməliyik ki, bu siyahılarda həqiqi siyasətçi qadınlar olsun və bu işdə birlikdə olaq. Marneulinin timsalında deyə bilərəm ki, bir neçə partiyadan siyahıda olan qadınlardan yalnız birinin seçkiqabağı proseslərə fəal şəkildə qoşulduğunu görürük. O, həmçinin, media ilə əməkdaşlıq edir. Qalanları təəssüf ki, mediaya çıxmağı ayıb hesab edir və utanırlar. Formal və simvolik yanaşmalardan real həyata keçməliyik. O zaman qadınların siyasi həyata qoşulmasından, inkişafdan və sağlam həyat tərzindən danışa bilərik."\nSeçkiqabağı görüşlərdə qadınlara az, yaxud heç rast gəlməyəcəyiniz hallar tez-tez baş verir. Müvafiq olaraq onların ehtiyacları az görünür. Mülki fəal düşünür ki, buna səbəb seçicilərlə görüşlərin qadınların getmədiyi məkanlarda keçirilməsidir. (Məs. Çayxana).\n"Biz görürük ki, namizədlərin əksəriyyəti kişidir. Onlar siyasətçi deyil. Biz siyhıda elə adamlar görürük ki, biznesmendirlər. Aydındır ki, indi də biznesdədirlər. Sadəcə bizneslərini genişləndirmək istəyirlər ki, meriya, yerli özünüidarə ilə hüquqi münasibətə asan girsinlər. Onlar siyasi dəyişikliklər, seçicilər üçün nə isə etməyə görə deyil, buna görə qoşulublar."\n"Salam" platformasının son zamanlarda hazırladığı araşdırma da həmin problemlərdən bəhs edir. Araşdırma Marneulidə yaşayan qadınların problem və ehtiyaclarını üzərə çıxarır.\n"Mən indiyə kimi eşitməmişəm ki, hansısa nümayəndə gəlsin və bizimlə, qadınlarla görüşsün. Heç məlumat da vermirlər ki, bu gün, yaxud sabah bu vaxtda nümayəndə, mer, yaxud başqa şəxslə görüş olacaq", — Qadın müsahiblərdən biri qeyd edir.\nQeyd edək ki, araşdırmanın əsas tövsiyəsindən biri seçkilərdən əvvəl siyasi partiyaların qadınlarla bağlı ayrı görüş keçirmək barədə düşünməsidir ki, onlar orada siyasi liderlərə sərbəst şəkildə konkret ehtiyaclarından, problemlərindən danışa bilsinlər.


2021, 24 İyul, şənbə, Bakı vaxtı 03:24\nAvropada ilk koronavirus hallarının qeydə alınmasından səkkiz aydan çox vaxt keçib. Bu müddət ərzində Avropanın kino industriyası misli görünməmiş böhran içində olub. Ancaq variety.com saytı yazır ki, bu böhran bir çox arthaus distribütorlarının kino biznesindəki şanslarını artırıb. "Arthaus" əyləncə və kütləvi istehlak üçün nəzərdə tutulmamış, yaradıcı və eksperimental, bəzən avanqard xarakter daşıyan filmlərə deyilir.\n"Problemlər çox da dəyişməyib, sadəcə, təcili hal alıb", – "Cherry Pickers" adlı Niderland distribütorunun təsisçisi və direktoru Hub Rulvink Romada keçirilən, audiovizual seqmentin bütün sahələrini əhatə edən MIA yarmarkasında deyib.\nİtaliya kino distribütoru "Teodora Film"in baş meneceri Marqarita Çiti striminq platformaları və ənənəvi kassa gəlirlərinin böyük yerdəyişmə etdiyini, virusun yaratdığı vəziyyətin arthaus distribüşnı ilə bağlı artıq mövcud olan bir şeyi gücləndirdiyini deyib. "Biz artıq mövcud olan prosesə uyğunlaşırdıq; indi isə o, daha sürətlə gedir", –o əlavə edib.\nBütün ölkələrdə ictimai yerlərin bağlanması nəticəsində ciddi böhran keçirən, daha sonra sosial məsafə qaydalarına uyğunlaşmağa məcbur olan distribütorlar vəziyyətdən gileyləniblər. Böhrandan əvvəl bilet satışları "Teodora Film" şirkətinin 50-60%, "Cherry Pickers"insə gəlirlərinin 70%-ni təşkil edirmiş. Hazırda isə gəlir minimaldır.\nKinoteatrların tutumu 20-30% azalıb\nAlmaniyada rəsmi sosial məsafə tələbləri kinoteatrların tutumunu 20-30%-ə endirib. Ancaq "ProKino" şirkətinin baş icraçı direktoru İra Fon Ginant deyib ki, "hər bir müstəqil distribütorun əlində işləri çox yaxşı gedən bir film olur". Onun sözlərinə görə, rəqabət arthaus distribütorlarının film nümayişi məkanlarını artırmasına səbəb olur.\nAvropanın müxtəlif yerlərində hökumət bu və ya digər dərəcədə dəstək verib. Çitinin sözlərinə görə, İtaliyada dövlət yalnız pandemiyanın ilk dövrlərində yardım edib, vergi güzəştləri isə yalnız indi və yalnız yerli filmlər üçün tətbiq olunur.\nNiderland Film Fondu çevik hərəkət edərək yerli kontenti dəstəkləyib. Ancaq Rulvink deyib ki, ənənəvi böyük şəbəkələrdən tutmuş, arthaus kinoteatrları və müstəqil distribütorlara qədər hər kəsi əhatələyən rəqabət maraqları hökumətin qarşısında vahid mövqe qoymağa imkan verməyib: "Ölkə səviyyəsində bizim üçün kollektiv hərəkət etmək çox çətindir. Hər zaman bir səs ortaya qoymaq çox çətindir".\nAlmaniyada isə fərqli fikir ayrılığı var. Fon Ginant deyib ki, koronavirus qaydaları bölgədən bölgəyə dəyişir. COVID-19 ocaqları qeydə alınanda hətta bir regionun içində belə sosial məsafə qaydaları dəyişə bilir.\nİsveçdə bəxti gətirib\nİsveçin "Folkets Bio" şirkətinin rəhbər Oskar Eriksson deyib ki, İsveçdə bu sahə dəstək sisteminə malikdir və buna görə bəxti çox gətirib. O qeyd edib ki, İsveç Film İnstitutu pandemiyanın ilk günlərindən çevik müdaxilə edib. "Ancaq bu dəstək daha dərin və daha uzun olmalıdır", –o əlavə edib.\nÇitinin sözlərinə görə, İtaliyada arthaus distribüşn şirkətləri mətbuatla daha effektiv işləməyə, göstərilən filmlər ətrafında isti mühit yaratmağa çalışırlar. Rulvink isə deyir ki, onun şirkəti daim qənaət etməyə çalışsa da, bu, heç də həmişə asan başa gəlmir.\nStriminq platformalarının yüksəlişi, ənənəvi kinoteatrlar kimi, arthaus distribütorlarını da çətin duruma salıb. Ancaq onlar birlikdə mövcud olmağın yollarını tapmağa çalışırlar.\nRulvink deyir ki, kinoteatrların bağlandığı gün video-on-demand (VOD) xidmətləri "Cherry Pickers"in biznes modelinin kiçik bir hissəsini təşkil edirdi. O əlavə edib ki, filmlərin VOD rejimində nümayişi kinoteatr nümayişlərindən qat-qat az gəlirlidir və heç vaxt kinoteatr gəlirlərinin itkisini əvəz etməyəcək.


Mübariz Qurbanlı: AMİP-dəki sədr dəyişikliyi başqa partiyalar üçün nümunə ola bilər\n2021, 19 Aprel, Bazar ertəsi, Bakı vaxtı 21:47\nQazaxıstan həyəcanla qonşusuna baxır Ötən bazar günü Azərbaycan Milli İstiqlal Partiyasının (AMİP) rəhbərliyində baş verən dəyişiklik, Əli Əliyevin sədr postunda Etibar Məmmədovu əvəzləməsi müxalifət düşərgəsinin özündə birmənalı qiymləndirilmir. Böyük Quruluş Partiyasının sədri Fazil Qəzənfəroğlu deyir ki, bu dəyişiklik Azərbaycan siyasətində yeni ab-havanın başlanmasından xəbər verir, partiyaya uzun müddət rəhbərlik etmiş şəxs sədrlikdən gedərək yerini gənc və perspektivli kadra verib. Fəzil Qəzənfəroğludan fərqli olaraq Müsavat Partiyası başqanının müavini Mehman Cavadoğlu AMİP-dəki dəyişikliyi mahiyyətcə yeni bir hadisə saymır. Amma Fazil Qəzənfəroğlunun fikrincə, AMİP-in rəhbərliyindəki dəyişiklik bəzi başqa müxalifət partiyalarında da oxşar proseslərə təkan verəcək: «O liderlər ki, seçdikləri taktika özünü doğrultmayıb, bir neçə rayonda özəklər yaradıb seçkidən seçkiyə emosional şüarlar səsləndirməklə işlərini bitmiş sayırlar və düşünürlər ki, insanlar dövlətçilik və sair haqqında ümumi şüarları eşidib onları dəstəkləyəcəklər, həmin liderlər kənara çəkilməyə məcbur olacaqlar». Fazil Qəzənfəroğlu hesab edir ki, dövr dəyişib, cəmiyyətdə böyük təbəqələşmə gedib, insanlar bütün məsələlərə öz şəxsi mənfəətləri baxımından yanaşırlar və müxalifət ayrı-ayrılıqda hər bir vətəndaşa, hər bir təbəqəyə yaxın olan yeni ideyalar, proqramlar ortaya qoymalıdır.\nMüsavat başqanının müavini Mehman Cavadoğlu isə «müxalifət yeniləşməlidir» fikrini absurd sayır. Onun sözlərinə görə, belə təkliflərin müxalifət düşərgəsində təmsil olunan siyasətçilərdən gəlməsi anlaşılmaz görünür. «Əgər kimsə müxalifəti yeniləşdirmək istəyirsə, buyursun, çıxsın ortaya və bunu etsin».\n«Müxalifət yeniləşməlidir» fikrinin tərəfdarı təkcə Fazil Qəzənfəroğlu deyil. İqtidar partiyaları isə, ümumiyyətlə, ölkədə yeni müxalifətin yaranmasını vacib sayırlar. Onlar son 10-15 ilin müxalifət liderlərinin siyasətdən getməli olduğunu deyirlər. Hətta konkret müxalifət liderlərinin adını çəkirlər. Məsələn, Müsavat başqanı İsa Qəmbərin adını. YAP icraçı katibinin müavini Mübariz Qurbanlı AMİP-də baş verən dəyişikliyin digər partiyalara da öz təsirini göstərəcəyini güman edir. Amma bununla belə Mübariz Qurbanlı Etibar Məmmədovun AMİP-ə təsir imkanlarını saxladığını bildirib. Amma Müsavat başqanının müavini Mehman Cavadoğlu «müxalifət liderləri öz yerini gənclərə verməlidlir» fikrini qəbul etmir. Onun fikrincə, bu, süni şəkildə baş vermir. Bu qərarı partiya üzvləri özləri verməlidirlər.\nMüstəqil jurnalist Azər Qaraçənli isə deyir ki, nə qədər ki Azərbaycanda keçirilən seçkilərin nəticələri birmənalı qəbul olunmayacaq, kimin xalqın dəstəyini qazanmayıb siyasətdən getməli olduğu, kimin isə siyasətdə qalmağa haqqı çatdığını müəyyənləşdirmək çətin olacaq.


'Azercell' abunəçini necə aldadır: 4G deyib 3G belə vermir\n2022, 26 May, Cümə axşamı, Bakı vaxtı 05:13\n3G, 4G, və 5G İnternet sürətləri.\n"Əcnəbi 5G-dən danışır, biz hələ 4G nədir bilməyiriz..."\nÇinin ZTE korporasiyası dünyada ilk dəfə mobil şəbəkənin beşinci nəslini – 5G-ni dəstəkləyən smartfonların istehsalına başlayıb. Gigabit Phone adlanan smartfon 1 giqabit saniyə (1024 meqabit saniyə) yükləmə sürətiylə 5G mobil əlaqəni dəstəkləyə bilir. Yüksək sürət hesabına istifadəçilər ilk dəfə olaraq HD video-nu belə dəstəkləyən sürətlə “bulud hövzələri”nə (ingiliscə – onedrive) çıxış əldə edə biləcəklər. Amma Azərbaycanda hələ abunəçilər 4G-dən normal istifadə də bilmirlər.\n“Azərbaycanda guya ən yaxşı sürət, ən yaxşı xidmət olan Azercell-in 4G şəbəkəsinə qoşuldum. Təbii ki, mənim 4G ilə bağlı illüziyalarım yox idi, amma heç olmasa, normal internet verilsəydi, papağımı göyə atardım”. Bakı sakini Rafiq Məmmədli bu il fevralın 1-də “Azercell Telekom”un 4G şəbəkəsinə qoşulandan sonra başına gələnləri AzadlıqRadiosu ilə bölüşür. Onun sözlərinə görə, bu bir ayda başa düşüb ki, Azərbaycanda nəinki əsl 4G, heç əsl 3G də yoxdur!\n“Əvvəlcə giriş sürəti təxminən 10 meqabit saniyə idi. 4G şəbəkəsində isə normal sürət 100 Mbps ətrafında olmalıdır, 3G-də isə normal sürət 20 meqabit saniyədir. Mənim aldığım aparat isə 10-u göstərirdi! Bunun üçün aylıq 30 manat, aparata isə 120 manat ödəmişəm. Çıxış yolumun olmadığını görüb bununla barışdım. İki həftə sonra isə sürət 1-ə, 2-ə düşdü”.\n“Azercell”dən abunəçini şoka salan cavab: “Biz qarantiya vermirik”\nBundan sonra o, “Azercell Telekom”a şikayət edib. Bu zaman verilən cavab abunəçini şoka salıb: “Biz heç nəyə qarantiya vermirik”.\nRafiq Məmmədli bu dəfə İqtisadi İnkişaf nazirliyi yanında Antiinhisar Siyasəti və İstehlakçıların Hüquqlarını Müdafiəsi Dövlət Xidmətinə şikayətlənib və yazıb: “Azercell-in təklif etdiyi 4G şəbəkəsi, vəd edilən yüksək sürət yoxdur. Bu, başdan-ayağa fiksiyadır. Azercell-in provayder kimi təklif etdiyi İnternetdə heç 3G sürət də yoxdur”. Bundan sonra “Azercell”dən zəng vurdular ki, sizin probleminizi həll etmək istəyirik. Ertəsi gün komissiya yaradıldı və araşdırma başladı. Bir əməkdaş göndərdilər. Məni şok edən o oldu ki, əməkdaş mənə “Sizdə 4G şəbəkəsi var, amma sıfır səviyyəsindədir” dedi. Məsləhət gördü ki, 4G cihazda 4G-ni ləğv edib, 3G-yə keçim. Halbuki yaşadığım Nərimanov rayonu ərazisində 4G şəbəkəsi “mövcuddur”. İndi 3G işlədirəm. “Azercell”də isə araşdırma gedir”.\nEyni cavab verildi: “Hər hansı öhdəlik götürülməyib!”\nAzadlıqRadiosu bununla bağlı “Azercell Telekom” MMC-yə yazılı müraciət edib. Bir neçə gün sonra qurumdan bildiriblər ki, abunəçinin şikayətiylə bağlı yoxlamalar aparılıb, həmin ərazidə ”3G şəbəkəsi ilə əlaqədar hər hansı çətinlik aşkar edilməyib”. Diqqət edin: 4G ilə bağlı yox, 3G ilə bağlı problem olmadığı vurğulanır. Halbuki abunəçi 4 G şəbəkəsinə qoşulub! Yeri gəlmişkən, “Azercell”-də 3G cihazların qiyməti 50, 4G cihazları 120 manatdır. Məktubun sonrası isə daha maraqlıdır:\n“Diqqətinizə çatdırırıq ki, abunəçilər qarşısında “Azercell Telekom” MMC tərəfindən hər hansı öhdəlik götürülməmişdir ki, onun əldə etdiyi mobil telefon nömrəsi istənilən ərazidə və təbii şəraitdə, o cümlədən hər hansı ünvan və ya konkret ünvanın hansısa bir hissəsində aramsız və keyfiyyətli rabitə ilə təmin ediləcək”.\nQurum bildirir ki, əksinə, abunə müqaviləsinin şərtlərinə əsasən (3.1-ci maddə), telekommunikasiya rabitəsi radiosiqnallar vasitəsi ilə gerçəkləşdirilir deyə, hər hansı kənar maneə mənbələrinin, o cümlədən binaların, bitkilərdin, relyefin müdaxiləsinə və arzuedilməz təsirlərinə məruz qala bilər. Məktubda qeyd olunur ki, “abunəçinin cihazından da asılı olan hallar nəzərə alınmaqla, hər bir vaxt və hər yerdə (xüsusən də, maneələrin yerləşdiyi ərazilərdə) keyfiyyətli və aramsız rabitəyə təminat verilmir”. “Azercell Telekom”dan deyirlər ki, qurum təqdim etdiyi telekommunikasiya xidmətləri çərçivəsində 4G/3G/EDGE/GPRS texnologiyaları vasitəsi ilə internetə giriş imkanı verir:\n“Müvafiq avadanlıqların texniki xüsusiyyətlərini nəzərə alaraq 4G əhatə dairəsi olan ərazilərdə 100 Mb/s-ə (4G modem cihazlarında: 100 Mb/s-dək yükləmə sürəti və 50 Mb/s-dək ötürmə sürəti) qədər İnternet sürəti təmin edilir. İnternetdən istifadə zamanı sürət – əhatə dairəsinin, istifadə olunan cihazın 4G/3G/EDGE/GPRS kimi texnologiyalarını dəstəkləməyindən, cihazın texniki xüsusiyyətlərindən və konkret əhatə dairəsində həmin an üçün mövcud olan istifadəçilərin sayından, həmçinin cihazda eyni zamanda paralel aparılan yükləmələrin sayından asılı olaraq dəyişə bilər. “Azercell Telekom” MMC tərəfindən hazırda 4G xidmətləri Bakı şəhəri və Abşeron yarımadasının bəzi ərazilərində təmin edilir”.\nAbunəçi Rafiq Məmmədli isə 4G şəbəkəsinə qoşulanda ona yaşadığı ərazidə problem olmadığı deyilib: “Həmin ərazidə 4G çalışır artıq”. (Qurumla abunəçinin yazışmasının surətini də əlavə edirik). O zaman niyə bu gün abunəçi ödədiyi tarifin müqabilində yüksək internetə qoşula bilmir? Sual açıq qalır...\nAzercell Chat-screenshot, 24.01.2017.10:54:23 (böyütmək üçün tıklayın).\n“Bu cür yanaşma düzgün deyil”\nAzərbaycan İnternet Forumunun prezidenti Osman Gündüz belə söyləyir. O, Azərbaycandakı mobil operatorların “keyfiyyətsiz xidmətdən yayınmaq” məqsədilə qanunvericilikdəki boşluqdan istifadə etdiklərini bildirir. “Fors-major situasiya yoxdursa, həmin müştəri zirzəmidə yaşamırsa, əhatə dairəsindədirsə, o, internetlə tam təmin edilməlidir. Operatorun belə cavab verməsi qanunun pozulmasıdır. Bununla bağlı o, məhkəməyə müraciət edə bilər”.\nOsman Gündüz hökumətə təklif verdiklərini, qanunvericilikdə dəqiqləşdirmələr aparılmasının vacib olduğunu deyir:\n“Bir çox ölkələrdə bununla bağlı qanuna dəyişiklik edilib. Orda müqavilədə nəzərdə tutulan sürətin minimal həddi göstərilib. Məsələn, 10 meqabitlik müqavilə bağlanıbsa, dərhal ikinci bənddə qeyd olunur ki, provayder minimal 8 meqabiti verməyə borcludur. Bizdə nə qanunvericilikdə bu var, nə də abunəçiylə bağlanan müqavilədə. Buna görə də bəzən operatorlar, provayderlər min bəhanə gətirirlər ki, bu da yolverilməzdir”.\nO ki qaldı konkret Azərbaycanda 4G-nin keyfiyyətinə, Osman Gündüz bu sahədə ciddi problemlər olduğunu, Azərbaycanın qonşu ölkələr arasında bu xidmətə görə ən axırıncı yerdə qərarlaşdığını bildirir. Mütəxəssisin sözlərinə görə, 4G Bakının mərkəzində cəmi bir neçə yerdə keyfiyyətli xidmət göstərə bilir. O, Belarusda, Qazaxıstanda 4G şəbəkəsinin bu ilin sonuna kimi bütün ölkə boyu qurulub başa çatdırılacağını da deyir. Osman Gündüz hesab edir ki, Azərbaycanın qonşularında, məsələn, Gürcüstanda 4G infrastrukturu buradan daha yaxşı inkişaf edib.\nXoşun gəlmir, xoş getdin?\nMütəxəssis həmçinin 4G qiymətinin baha olduğunu da bildirir. Onun qənaətincə, internetin keyfiyyəti ilə qiymətlər arasında böyük fərq var: “Bizdə aylıq ödənilən məbləğlə qonşu ölkələrdə, məsələn, Qazaxıstanda, Ukraynada, Gürcüstanda bir neçə dəfə yüksək sürət əldə etmək mümkündür”.\n“Azercell Telekom” isə “ən bahalı mobil rabitənin Azərbaycanda olması ilə bağlı mülahizəni” yanlış hesab edir. Amma eyni zamanda bildirir ki, qurum “ən ucuz telekommunikasiya xidmətləri göstəriləcəyi öhdəliyi götürməyib”. “Azercell Telekom” “məhz keyfiyyətli xidmətə fokuslandığını” deyir, üstəlik də, tarifləri müəyyənləşdirərkən “bazar araşdırmalarını, o cümlədən öz mülahizələri əsasında sərbəst olaraq formalaşdırdığını” da xüsusi vurğulayır.\nBuna da bax: 'Azercell'in əsas təsisçisi Azərbaycandan gedir?\nQurumdan deyilir ki, abunəçi istifadə etdiyi tarif paketinin şərtlərini “əlverişsiz hesab edirsə, müvafiq paketə abunəlikdən imtina edə” və ya digər tarif paketlərindən yararlana bilər.\nBu yerdə azərbaycanlıların bir atalar sözü yada düşür: “Xoşun gəlmir, xoş getdin...”\nRafiq Məmmədli isə araşdırmanın başa çatmasını gözləyir ki, öz sözüylə desək, “nəhayət 4G İnternetin nə olduğunu bilsin”.


Həmyerlimiz Ukraynanın I dərəcəli “Ənənələrə sədaqətə görə” və “İgidlik və şərəf ulduzu” ordenləri ilə təltif olunub\nCümə, 02 Fevral 2018 06:57\nYanvarın 27-28-də Ukraynanın Kiyev şəhərində Beynəlxalq Qramaski Təşkilatının və “Zaparoji Kazakları”nın (BGT ZK) Ali Məclisinin Konfansı keçirilib.\nKonfransda Ukraynanın bütün vilayətlərindən, Polşadan, Yuqoslaviyadan Azərbaycandan və başqa xarici ölkələrdən gəlmiş 120 nəfər ehtiyatda olan marşallar, generallar, admirallar, Kazak qardaşlarının atamanları, veteran təkilatlarının rəhbərləri və din xadimləri iştirak ediblər.\nKonfransı giriş sözü ilə açan Beynəlxalq Qramaski Təşkilatının və “Zaparoji Kazakları”nın Ali Məclisinin Getmanı, dünyada məhşur olan Kazak marşalı Saqaydak Dimitri İvanoviç qonaqları konfrans iştirakçılarına təqdim etdi. Sonra geniş məruzə ilə çıxış edərək 2018–ci ildə görüləcək tədbirlər planı haqında iştirakçılara ətraflı məlumat verdi.\nTədbirdə Beynəlxalq Qramaski Təşkilatının və “Zaparoji Kazakları”nın Baş Qərargahının rəisi Kazak marşalı Petro Çuvasv təkilatın 2017–ci il ərzində görülmüş işlər haqqında geniş hesabatla çıxış etdi. Ukrayna DİN Beynəlxalq «Vətənpərvərlər Birliyi» Assosiyasının Prezidenti Kazak general-mayoru Kolisnik Mikola Qirqoreviç rəhbərlik etdiyi Assosiyasının “Zaparoji Kazakları”- Qardaşları ilə birgə əməkdaşlıq etməsindən və bunu gələcəkdə davam etməsi planından danşdı.\nBeynəlxalq Qramaski Təşkilatının və “Zaparoji Kazakları”nın Getmanının, Azərbaycan üzrə nümayəndəsi Kazak marşalı Üzeyir Vahabov 15–23 dekabr 2017–ci ildə Azərbaycanda işgüzar səfərdə olarkan ictimayyətlə keşirtdiyi görülər barəsində ətraflı məlumat verdi. O, bildirdi ki, Azərbaycanda 250 mindən artıq rus, ukraynalı, belorus, moldvan və başqa xalqların nümayəndələri yaşayır. Bu vətəndaşlar Azərbaycan dövlətinin daimi diqqət və qayğısı altında olaraq Azərbaycan xalqı ilə birgə mehriban yaşaırlar. Onların arasında 1600 Kazak qardaşlarından ibarət “Azərbaycanda Kazak Həmyerlilləri” təkilatında fəaliyyət göstərir.\nHəmyerlimiz Sərraf Orucov “Beynəlxalq sülh və xalqlar dostluğu” Fondununa təşkilat komitəsinin sədr müavini seçilib. Eyni zamnda Beynəlxalq sülhməramlı kontingentin general-mayor rütbəsi verilmiş və Beynəlxalq Qramaski Təşkilatının və “Zaparoji Kazakları”nın Ali Məclisinin Getmanının Azərbaycan üzrə səlahiyyətli nümayəndəsi təyin edilib.\nUkraynalılar və Kazak Həmyerlilləri Azərbaycana olan sevgisini nümayiş etdirərək könüllü olaraq, Azərbaycanın Milli Ordusunda xidmət edərək Qarabağda torpaqlarımızın yadelli erməni işğalçılarından azad olunması üçün fədakarcasına döyüşmüşdür. Onlardan 2 nəfəri Qarabağda erməni işğalçılarına qarşı gedən qızğın döyüşdə göstərdiyi qəhrəmanlıqlara görə, Azərbaycanın Milli Qəhrəmanı adına layiq görülmüşlər. Lənkaran şəhərində Kazak qardaşliqlarnın xatirəsinə abidə ucaldılmışdır.\nDaha sonra soz Azərbaycandan konfransa qonaq qismində dəvət olunmuş, Azərbaycan Respublikası Beynəlmiləlçi Əlil Döyüşçülər Fondunun prezidenti Sərraf Orucova verildi.\nSərraf Orucov çıxış etməmişdən öncə iştirakçıları Azərbaycan xalqı və veteran təkilatları adından salamladı. Çıxışında bildirdi ki, 1988-1993 və 2016-cı illər ərzində Ermənistan silahlı qüvvələri və onlara himayədarlıq edən dövlətlərin hərbi təcavüzü nəticəsində 1 miliyondan çox adam (ümumi əhalinin 15%-i) qaçqın və məcburi köçkün vəziyyətinə düşmüş, azərbaycanın 20%-dən çox ərazisi işğal edilmişdir. Ermənistanda yaşayan 300 min nəfərə yaxın azərbaycanlı öz doğma yurdlarından son nəfərədək zorla qovulmuşdur. 700 minədək azərbaycanlı öz vətənində məcburi köçkün həyatı yaşayır. Qeyd olunan müddət ərzində 30 mindən artıq azərbaycanlı həlak olmuş, 50 min nəfərə qədər əlil olmuş, 4853 nəfər isə itkin düşmüş və əsir götürülərək amansız işgəncələrə məruz qalmışlar. Onların taleyi bu günədək məlum deyil.\n26 ildən artıqdır ki, bu ədalətsiz müharibəyə dünya birliyi hələ də biganə yanaşır. Hazırda Qarabağda yaşayan ərazilərdə soydaşlarımız hər gün təhlükə altındadırlar. Güllə, mərmi atəşləri altında qorxulu, həyacanlı günlər yaşayarlar, dinc əhalimiz hər gün şəhid verir. Bu gün erməni işğalçıları tərəfindən işğal olunmuş Azərbaycan torpaqlarının beynəlxalq hüquq norma və qanunlara zidd olaraq Ermənistan tərəfindən qanunsuz məskunlaşma, təbii sərvətlərin qanunsuz istismarı, tarixi abidələrin dağıdılması və özgəninkiləşdirilməsi, şəhər və kəndlərin, yaşayış məskənlərinin və tarixi abidələrimizin adları dəyişdirilərək guya bu ərazilərin Ermənilərə məxsus olduğu haqqında yalanlar uydurulur.\nBu gün dünya dövlətləri və xalqları arasında Azərbaycan dövləti və xalqı kimi eyni oxşar probləmlə üzləşərək çox saylı qırğınlarla münaqişəyə məruz qalmış dövlətlərdən biri də, Azərbaycan xalqına dost dövlət sayılan Ukrayna dövləti və xalqıdır. Bu gün rəsmi statistik məlumata əsasən, Ukraynada 500 mindən çox azərbaycanlı soydaşlarımız yaşayır.\nAvropaya inteqrasiya edən ən böyük dovlətlərdən biri sayılan və Avropa, MDB dövlətlərinin maraq mərkəzində olan Ukraynanın cənub-şərqində yerləşən Donetsk və Luqansk regionlarında Rusiyameylli qüvvələrlə Ukrayna ordusu arasında 2014-cü ilin aprel ayında baş verən və bu gündə davam edən Donbass müharibəsi nəticəsində şəhər və qəsəbələrə bombalar yağdırılaraq dağıdımışdır. 10 minlərlə Ukrayna vətəndaşı öz doğma yurdlarından qovularaq qaçqın və məcburi köçkün vəziyyətinə düşmüş, 20 min nəfər Ukrayna vətəndaşı həlak olmuş, minlərlə mülki vətəndaşlar yaralanaraq əlil olmuşdur. Ən faciəlisi budur ki, eyni dindən olan və vaxtı ilə hər il 15 fevral tarixində Əfqanstandan Sovet qoşunlarının çıxmasını günü münasibəti ilə Krım, Donetsk və Luqansk və başqa regionlardan paytaxt Kiyev şəhərinə gələrək döyüş yoldaşı kimi bir-biri ilə həmin tarixi günü qeyd edən Əfqanstan veteranları bu gün biri-biri ilə üzbə-üz dayanaraq döyüşürlər. Donbasda gedən hərbi münaqişədə həlak olanların arasında 220 nəfərdən artıq keçmiş Əfqanstan veteranları vardır. Bir o qədərdə o biri tərəfdə həlak olanlar vardır. Bu gündə Donbasda, dugər şəhər və qəsəbələrdə bombalar yağdırılır, hər gün günahsız dinc əhali qırılır və əhali hər gün güllə, mərmi altında qorxu həyacanlı günlər yaşayır, bəzən həlak olurlar.\nUkraynaya səfər çərçivəsində Kiyev, Xarkov, Xmelinsk, Cerkavsk və Luqansk vilayətlərində fəaliyyət gostərən Əfqanstan veteran təklatlarının rəhbərləri və nüfuzlu müharibə veternları ilə görüşlər keşirmişik. Onların Donbasda gedən hərbi münaqişələrə görə çox narahat olduqlarının şahidi olmuşuq.\nAzərbaycan Respublikası Beynəlmiləlçi Əlil Döyüşçülər Fondunun üzvləri müharibələrin törətdiyi acı fəsadlarının canlı iştirakçıları və şahidləri kimi Ukrayna Əfqanstan Veteranları Birliyinin sədri, Ukraynanın Qəhramanı genral-leytenant Çervonopiskiy Serqey Vasiliyeviçin Donbasda hər iki tərəfdə doyüşən Əfqansdan müharibəsinin veteranlarına və hərbi quluqçulara etdiyi müraciətinə və döyüş bölgəsində Əfqanstan döyüşçülərindən ibarət Sülhməramlı kontingentin yaradılması təklilfinə dəstək verək. Ona görə də, Azərbaycanda, Ukraynada və Rusiyada fəaliyyət göstərən müharibə veteranları, ehtiyatda olan marşallar, generallar, admirallar və Kazak qardaşllıq təkilatları ilə əməkdaşlıq edərək Azərbaycan və Ukrayna dövlətlərində yaranmış hərbi münaqişələrin dayandırılmasına və məsələnin sülh yolu ilə həll edilməsinə çalışmalıyıq. Bununla da Ermənistan-Azərbaycan, Dağlıq Qarabağ münaqişəsi və Ukraynada Donbasda və digər bölgələrdə gedən müharibəyə həsr olunmuş dəyirmi masalar və digər kütləvi tədbirləri Azərbaycanda, Ukraynada, Rusiyada və başqa xarici dövlətlərdə keçirərək əsil həqiqətləri dünya ictimaiyyətinə çatdırılmalıyıq.\nSərraf Orucov çıxışının sonunda yığıncaq iştirakşilarından, münaqişə və müharibə gedən ölkələrdə ayrı-ayrı xalqlar arasında hər iki tərəfdən gələcəkdə insan itkilərinin qarşısının alınmasının və münaqişələrin sülh yolu ilə nizamlanmasına dəstək vermək məqsədi ilə sülh məramlı “Beyəlxalq sülh və xalqlar dostluğu” Fondunun yaradlmasini təklif etdi.\nKonfransda Belotserkovski və Boguslavskiy şəhərlərinin ilahiyyatçısı, Silahlı Qüvvələr və Ukraynanın digər hərbi qurumları ilə qarşılıqlı əlaqələndirmək üçün UOK-nın Sinodal şöbəsinin sədri, UOK-un Sinodal Teoloji-Qanun Komissiyasının sədri Avqustin Markeviç də çıxış etdi. O, xususu ilə vurğuladı kı, Azərbaycan tarixən tolerantlıq, dini dözümlülük ənənələri ilə fərqlənir: Tam qətiyyətlə deyə bilərik ki, bugünkü mənada beynəlxalq standartlara cavab verən tolerantlıq Azərbaycanda məhz Heydər Əliyevin xidmətləri sayəsində qurulmuşdur. «Azərbaycan çoxmillətli bir dövlətdir. Azərbaycanda müsəlmanlarla yanaşı başqa dinlərə mənsub olan vətəndaşlar da yaşayır. Azərbaycan müstəqil, demokratiya prinsiplərinə mənsub olan bir dövlət kimi öz ərazisində yaşayan bütün xalqlara, bütün millətlərə dinindən, dilindən, irqindən, siyasi mənsubiyyətindən asılı olmayaraq azadlıq, hürriyyət imkanları verir».\nAvropanın göbəyində yerləşən bəzi ölkələr dini dözümsüzlükdən əziyyət çəkdikləri halda biz Azərbaycanda yəhudilər, xristianlar və müsəlmanlar arasında qarşılıqlı hörmət və sıx əməkdaşlığın daha da möhkəmləndiyini görürük. Bu tolerantlıq, dinlərarası dialoq və əməkdaşlıq mərhum Heydər Əliyevin düzgün və ədalətli siyasəti sayəsində bərqərar olmuşdur, bugündə bu dinlər arası siyasət Azərbaycanın Prezidenti İlham Əliyev tərəfindən davam etdirilir.\nAvqustin Markeviç çıxışınında Ermənistan-Azərbaycan, Dağlıq Qarabağ hərbi münaqişəsi nəticəsində çoxsaylı insan ölümünün olmasından təsüfləndiyinin bildirərək həlak olanlara Allahdan rəhmət dilədi. O, çıxışının sonunda Sərraf Orucovun Ukrayna, Azərbaycan, Rusiya və başqa xalqlarının dostuq əllaqələrinin inkişaf edirilməsi və hərbi münaqişələr nəticəsində minlərlə insanin ölümünün qarşısını alaraq sülh məramlı məqsədlə yarananacaq “Beynəlxalq sülh və xalqlar dostluğu” Fondunun yaradılıması təkilifini müsbət qiymətləndirərək dəsdəklədiyini bildirdi.\nFondunun yaradlıması təkilifi konfrans iştirakçıları tərəfidən müsbət qiymətləndirərək təsis edildi. Beynəlxalq Qramaski Təşkilatının və “Zaparoji Kazakları”nın Ali Məclisinin Getmanı, Kazak marşalı Dimitri Saqaydak Fondun yaranması üçün təşkilat komitəsinin sədri, Azərbaycan Respublikası Beynəlmiləlçi Əlil Döyüşçülər Fondunun Prezidenti Sərraf Orucov isə təşkilat komitəsinin sədr müavini seçildi.\nKonfransın sonunda Sərraf Orucova Beynəlxalq Qramaski Təşkilatının və “Zaparoji Kazakları”nın Ali Məclisinin qərarı ilə, Ukrayna — Azərbaycan xalqlarının dostluq əlaqələrinin inkişaf edirilməsi və hərbi münaqişələr nəticəsində minlərlə insanın olümünün qarşısını alaraq sülh məramlı xidmətlərinə görə, Ukraynanın I dərəcəli «За верность традициям» (“Ənənələrə sədaqətə görə”) və Ukrayna DİN Beynəlxalq «Vətənpərvərlər Birliyi» Assosasiyasının I dərəcəli «Звезда за доблесть и честь» (“İgidlik və şərəf ulduzu”) ordenləri ilə təltif olunmuşdur. Eyni zamanda, Sərraf Orucova Beynəlxalq sülhməramlı kontingentin general-mayor rütbəsi verilmiş və Beynəlxalq Qramaski Təşkilatının və “Zaparoji Kazakları”nın Ali Məclisinin Getmanının Azərbaycan üzrə səlahiyyətli nümayəndəsi təyin edilmişdir.\nSərraf Orucov “Beynəlxalq sülh və xalqlar dostluğu” Fondununa təşkilat komitəsinin sədr müavini seçilib. Eyni zamnda Beynəlxalq sülhməramlı kontingentin general-mayor rütbəsi verilmiş və Beynəlxalq Qramaski Təşkilatının və “Zaparoji Kazakları”nın Ali Məclisinin Getmanının Azərbaycan üzrə səlahiyyətli nümayəndəsi təyin edilib.\n"Yol-nəqliyyat qəzalarına qarşı mübarizə kampaniyasının təşkili” layihəsi davam edir


Azərbaycanın bütün xəbərləri - 07-06-2021\n07-06-2021 23:50 - Yenicag.az - İqtisadiyyat\nNazirlər Kabineti yanında Operativ Qərargahdan Yenicag.az-a verilən məlumata görə, bir gündə birinci mərhələ üzrə vaksinasiya olunanların sayı 334, ikinci mərhələ üzrə vaksinasiya olunanların sayı 267 nəfərdir.\nUkrayna Türkiyədən yeni silah ala bilər – FOTO\n07-06-2021 23:50 - Oxu.az - Siyasət\nTürkiyənin “Aselsan” şirkəti Ukraynaya öz istehsalı olan yaxın məsafəli hava hücumundan müdafiə sistemlərini təklif etməyə hazırlaşır. Məlumata əsasən, söhbət NATO standartlarına uyğun olaraq hazırlanan 35 mm-lik özüyeriyən “Korkut” zenit komplekslərindən gedir. İstehsalçı şirkət kompleksin müasir operativ və taktiki tələblərə cavab verdiyini bildirib.\n07-06-2021 23:49 - Virtualaz.org - Hadisə\nQarabağdakı döyüşlər zamanı ölən daha 2 erməni əsgərin cəsədinin qalıqları qarşı tərəfə təhvil verilib. Meyitlər Cəbrayıl rayonu ərazisində aparılan axtarışlar zamanı aşkarlanıb.\nRusiya XİN: Beynəlxalq təşkilatların danışıqlar prosesində hər hansı bir iştirakı yalnız Bakı və İrəvanın razılığı ilə mümkündür\n07-06-2021 23:47 - Pravda.az - Siyasət\nPravda.az-ın məlumatına görə, xarici siyasət idarələrinin rəhbərləri Azərbaycan-Ermənistan sərhədindəki və Dağlıq Qarabağ ətrafındakı vəziyyəti, həmçinin, Azərbaycan, Ermənistan və Rusiya liderlərinin 9 noyabr 2020-ci il tarixli və 11 yanvar tarixli bəyanatlarının müddəalarının yerinə yetirilməsinin gedişaatını müzakirə ediblər. Nazirlər ATƏT-in Minsk qrupunun Azərbaycan və Ermənistan arasında danışıqlar prosesindəki rolunu təsdiqləyiblər.\n07-06-2021 23:47 - Modern.az - Siyasət\nModern.az xəbər verir ki, Rusiya Xarici İşlər Nazirliyinin (XİN) mətbuat xidmətinin yaydığı məlumata görə, xarici siyasət idarələrinin rəhbərləri Azərbaycan-Ermənistan sərhədindəki və Dağlıq Qarabağ ətrafındakı vəziyyəti, həmçinin, Azərbaycan, Ermənistan və Rusiya liderlərinin 9 noyabr 2020-ci il tarixli və 11 yanvar tarixli bəyanatlarının müddəalarının yerinə yetirilməsinin gedişaatını müzakirə ediblər.\n07-06-2021 23:45 - Pia.az - Siyasət\nAPA-nın Moskva müxbirinin Rusiya XiN mətbuat xidmətinə istinadən verdiyi məlumatına görə, xarici siyasət idarələrinin rəhbərləri Azərbaycan-Ermənistan sərhədindəki və Dağlıq Qarabağ ətrafındakı vəziyyəti, həmçinin, Azərbaycan, Ermənistan və Rusiya liderlərinin 9 noyabr 2020-ci il tarixli və 11 yanvar tarixli bəyanatlarının müddəalarının yerinə yetirilməsinin gedişaatını müzakirə ediblər. Nazirlər ATƏT-in Minsk qrupunun Azərbaycan və Ermənistan arasında danışıqlar prosesindəki rolunu təsdiqləyiblər.\n07-06-2021 23:45 - Qaynarinfo.az - Siyasət\nSon günlər sosial şəbəkələrdə yayılan ermənilərin işğal etdikləri Azərbaycan ərazisindəki qəbiristanlıqda qazdıqları səngərlə iki bacının qəbrini bir-birindən necə barbarcasına ayırdıqlarını əks etdirən fotolar Ağdam rayonunun Yusifcanlı kənd qəbiristanlığında çəkilib. "Qafqazinfo”nun xəbərinə görə, Səringül və Təyarənin kiçik bacısı Güluzə Qəhrəmanova AZƏRTAC-ın müxbiri ilə söhbətində deyib ki, qəbiristanlıqda iki deyil, dörd bacısı və anası yanaşı dəfn edilib: "Atam İkinci Dünya müharibəsi zamanı cəbhəyə gedəndə ailəmizdə beş qız övladı vardı.\n07-06-2021 23:45 - Big.az - İKT\nBu məqsədlə tutun şirəsini için. Qaraciyəri təmizləyir Ağ tut qaraciyəri toksinlərdən təmizləyir, işini yaxşılaşdırır, qaraciyər hüceyrələrini yeniləyir 5. Ürək, qan-damar sağlığını qoruyur Qanı təmizlədiyindən, damarlardan pis xolesterini yuyur, ürəyə qanın normal işləməsini təmin edir, nəticədə ürək yorulmur.\nOnlar da Qarabağı müzakirə ETDİLƏR\n07-06-2021 23:44 - Unikal.org - Siyasət\nUnikal org Rusiya XiN-ə istinadən xəbər verir ki, xarici siyasət idarələrinin rəhbərləri Azərbaycan-Ermənistan sərhədindəki və Dağlıq Qarabağ ətrafındakı vəziyyəti, həmçinin, Azərbaycan, Ermənistan və Rusiya liderlərinin 9 noyabr 2020-ci il tarixli və 11 yanvar tarixli bəyanatlarının müddəalarının yerinə yetirilməsinin gedişaatını müzakirə ediblər.\n07-06-2021 23:43 - Metbuat.az - İqtisadiyyat\nMetbuat.az xəbər verir ki, ümumilikdə informasiya və rabitə sahəsində fəaliyyət göstərən müəssisələr tərəfindən 2021-ci ilin yanvar-aprel aylarında əvvəlki ilin müvafiq dövrü ilə müqayisədə göstərilmiş xidmətlərin dəyəri real ifadədə 3,8 faiz artaraq 716,2 milyon manat təşkil edib.\n< 04.06.2021 05.06.2021 06.06.2021 07.06.2021 08.06.2021 09.06.2021 10.06.2021 >


Ukraynalı kardioloqlar ATU-da təhsil sistemi ilə tanış olublar » Tibbqazeti.az\nUkrayna Uşaq Kardioloji Mərkəzinin nümayəndə heyəti Azərbaycan Tibb Universitetinin (ATU) qonağı olub.\nMərkəzin direktoru, uşaq kardiocərrahı, professor İlya Yemets səfərin məqsədi haqqında məlumat verib, qeyd edib ki, Azərbaycanda tibb təhsilinin strukturu ilə tanış olmaq, ATU-da mövcud tədris sistemini öyrənmək, faydalı təcrübələri Ukraynada tətbiq etmək niyyətindədirlər.\nProfessor Ukraynada tibbi sığorta sisteminin tam tətbiq olunmadığını bildirib və bu sahədə mövcud problemlərdən danışıb. Qonaq gələcəkdə ATU ilə qarşılıqlı əlaqələrin gücləndirilməsinin, ortaq layihələrin icrasının tərəfdarı olduğunu diqqətə çatdırıb.\nGörüşdə ATU-nun rektoru, professor Gəray Gəraybəyli rəhbərlik etdiyi ali məktəbdə tətbiq olunan iki pilləli təhsil sistemi – 6 illik baza təhsili və seçilən ixtisasdan asılı olaraq 3-5 illik rezidentura haqqında məlumat verib. Bildirib ki, ATU-nun bir çox xarici ölkə universitetləri ilə qarşılıqlı əməkdaşlığa dair sazişləri var. Rektor ATU-da son dövrlər həyata keçirilən islahatlar, elektron universitet sisteminin tətbiqi və digər məsələlər barədə ətraflı məlumat verib, həmçinin tibbi sığorta ilə bağlı məsələnin müzakirəsi zamanı Azərbaycanda gələn ildən tətbiq olunacaq yeni qaydalarla da qonağı tanış edib.\nSonda tərəflər arasında qarşılıqlı əməkdaşlığın istiqamətlərinin müzakirəsi məqsədilə növbəti görüşlərin keçirilməsinə dair ilkin razılıq əldə olunub.\nUkrayna Uşaq Kardioloji Mərkəzinin nümayəndə heyəti həmçinin ATU-nun Tədris Cərrahiyyə Klinikasında olub. Klinikanın şöbələri, burada yaradılan şəraitlə yaxından tanış olan qonaqlar tələbələrin Treninq Mərkəzini də ziyarət ediblər. Onlara Mərkəzdə həyata keçirilən layihələr haqqında geniş məlumat verilib.\nKlinikanın direktoru, professor Surxay Hadıyev Tədris Cərrahiyyə Klinikasının universitet xəstəxanası olaraq məqsəd və hədəfləri, müalicə və elm-tədris istiqamətindəki fəaliyyəti, əldə olunan uğurlar, gələcəkdə nəzərdə tutulan planlar haqqında qonaqlara geniş məlumat verib.\nGörüşdə klinikanın baş həkimi, professor Ramiz Poluxov, II Mamalıq-ginekologiya kafedrasının müdiri, professor Hicran Bağırova və klinikanın pediatrik-invaziv kardioloqu Elşən Rzayev iştirak ediblər.шаблоны для dle 11.2


Dəhşətli ölüm -Neft milyonçusu klassik avtomobiliylə qəzaya düşdü – aenpress.info\n2020-10-01 / 11:11\nDəhşətli ölüm -Neft milyonçusu klassik avtomobiliylə qəzaya düşdü\nKanadada yaşayan neft milyonçusu Ron Karey həftəsonu həyat yoldaşıyla birlikdə 116 illik “Vintage” markalı avtomobiliylə yol gedərkən qəzaya düşüb. Səksən yaşlı iş adamının avtomobilinə yük maşınının çırpıldığı bildirilir.\nModerator.az xəbər verir ki, Karey həyat yoldaşı Bill ilə birlikdə 1903-cü il model avtomobiliylə Londondan Briqhton şəhərinə gedərkən əks yola çıxıb və qəzaya düşüb. Qəza nəticəsində Karey yerindəcə dünyasını dəyişib, ağır vəziyyətdə olan həyat yoldaşı isə Londondakı xəstəxanalardan birinə yerləşdirilib.\nHadisəylə bağlı mediaya açıqlama verən Kareyin dostları onun qədim avtomobillərə həmişə marağı olduğunu bildiriblər.


Məmmədov Süleymanlıya görə qalib oldu » Sportnet.az\nTarix: 29-05-2020, 14:25 Baxış sayı: 140 Bölmə: Stolüstü / Şahmat\n28 may Azərbaycanın Respublika Günü, 26 may Gürcüstanın Müstəqillik Gününə həsr edilən blits şahmat üzrə internet üzərindən “İpək Yolu Kuboku” turnirinə yekun vurulub.\nSportnet.az-ın məlumatına görə, son tura qədər liderlik edən Gürcüstan şahmatçısı Bahadur Cobava yekunda Azərbaycan təmsilçisi Aydın Süleymanlıyla oyunda heç-heçə oynamaqla birinci pilləylə vidalaşıb. Rauf Məmmədov isə 15-ci turda Nika Volkovu məğlub etməklə “İpək Yolu Kuboku”nun qalibi olub.\n55 şahmatçının (ümumilikdə 33 qrossmeyster) iştirak etdiyi turnirdə 11,5 xal toplayan Azərbaycan təmsilçisi Rauf Məmmədov turnirin qalibi adını qazanıb. Qalibdən yarım xal geri qalan Gürcüstan şahmatçısı Bahadur Cobava ikinci yerlə kifayətlənib. Nicat Abasov (Azərbaycan) 10,5 xalla üçüncü olub.\nHərəyə 10 xal toplayan Vüqar Rəsulov 4-cü, Şəhriyar Məmmədyarov 5-ci, Giqa Quparadze (Gürcüstan) 6-cı yeri tutub. Liderlərə qarşı inamlı mübarizəylə yadda qalan şahmatçı Aydın Süleymanlı 9,5 xalla yarışı 7-ci pillədə başa vurub. Bununla A. Süleymanlı 16 yaşlı iştirakçılar arasında ən yüksək nəticəni göstərib. Eyni xala malik Levan Pantsulaya (9,5 xal; Gürcüstan) və Nicat Məmmədov (9,5 xal; Azərbaycan) müvafiq olaraq 8-9-cu yerləri bölüşdürüb. İlk onluqda sonuncu yer 9 xala malik Vasif Durarbəylidədir.\n16 yaşlı iştirakçılar arasında Aydın Süleymanlıdan sonra ən yüksək nəticə 8 xal toplayan Əhməd Əhmədzadəylə (22-ci yer) 7,5 xala malik Xəzər Babazadəyə (26-cı yer) aiddir.\nQadınlar arasında ən yüksək nəticəni Nana Dzaqnidze göstərib. Gürcüstan şahmatçısı 8 xalla 20-ci yeri tutub. Eyni xala malik Meri Arabidze 25-ci sırada qərarlaşıb. Azərbaycan şahmatçısı Günay Məmmədzadə 7,5 xalla yarışı 28-ci yerdə bitirib.\nYarışın ümumi mükafat fondu 20 min avro təşkil edib. Turnirin qalibi 2500 avro qazanıb. Bununla yanaşı qadınlar və 16 yaşadək iştirakçılar arasında ən yüksək nəticəni göstərən şahmatçılar pul mükafatına layiq görülüb.\nQeyd edək ki, Gənclər və İdman nazirliyi, Azərbaycan Şahmat Federasiyası (AŞF), Gürcüstan Şahmat Federasiyası (GŞF) eləcə də SOCAR-ın təşkilatçılığı ilə keçirilən İpək Yolu Kubokunun təşəbbüskarı Beynəlxalq Şahmat Federasiyasının (FİDE) vitse-prezidenti Mahir Məmmədovdur.\nKoutinyo yenidən İngiltərədə?\nTarix: 24-08-2020, 15:40 Bölmə: Futbol / Dünya futbolu\nTarix: 18-09-2020, 20:05 Bölmə: Futbol / Topaz Premyer Liqası / Göy\nMillimizin yeni taktiki sxemi: Beşli müdafiə nə verə bilər?\nTarix: 13-09-2020, 12:05 Bölmə: Futbol / Millətlər Liqası / Milli komanda / Slider / Qırmızı\n"Barselona" təsdiqlədi: Messi getmək istəyir\nTarix: 25-08-2020, 22:16 Bölmə: Futbol / Dünya futbolu / Göy\n"Molde"yə hökumətdən mənfi cavab\nTarix: 8-09-2020, 13:39 Bölmə: Futbol / Dünya futbolu / Çempionlar Liqası / Slider / Göy


Bağ evlərinin kirayə qiymətləri - VİDEO — Axtarırıq.Biz\nBağ evlərinin kirayə qiymətləri - VİDEO Qiymətlər ərazilərə görə dəyişir.İstirahət mövsümü yaxınlaşdıqca kirayə bağ evlərinə də tələbat artır. Vətəndaşları daha çox maraqlandıran bağ evlərinin kirayə qiymətləridir. Rieltorlar deyir ki, dənizə yaxın evlərin qiyməti bahadır. Qiymətlər isə 300-5000 min manat arasında dəyişir.\nYay tətilinin başlaması ilə birlikdə bağ evlərinə təlabat da artıracaq. Bu isə, təbii olaraq qiymətlərə təsir göstərəcək. Bağda istirahət etmək istəyənlər bu cür evləri satın almaqdansa, kirayə götürməyə daha çox üstünlük verirlər. Qiymətlər isə ərazilərə görə dəyişir. Rieltorların sözlərinə görə, vətəndaşlar daha çox dənizə yaxın ərazilərdə olan bağ evlərinə üstünlük verirlər....\nRieltorlar əvvəlki illərlə müqayisədə bağ evi kirayə verənlərin çoxaldığını, ancaq belə evlərə təlabətın azaldığını deyirlər. Qiymətlər təkcə evin şəraitindən asılı deyil. Evin otaqlarının sayı, həyətdə hovuzun olması, eləcədə bağda meyvə ağaclarının çoxluğu da qiymətlərə təssir edir.\nNovxanı bağ istirahəti üçün daha populyar yer sayılsa da, eyni şəraitli bağ evlərini başqa ərazilərdə daha aşağı qiymətlə kirayə götürmək mümkündür.\nƏmlak məsələləri üzrə ekspert Ramil Osmanlı növbəti aylarda paytaxtın mərkəzi hissələrində yerləşən bağ evlərinin kirayə qiymətlərinin artacağını bildirir.\n25.05.2016 38 News ←Dostlarınla paylaş


“Artıq qeyri-leqal işçilər olmayacaq” - Xüsusi icazə problemi gündəmdə\nBir neçə gündür ki, məhdudiyyətləri aradan qaldırılan sahələrdə işləyən şəxslər pandemiyadan öncəki qaydada fəaliyyət göstərə bilmirlər. Nazirlər kabinetinin qərarında bununla bağlı xüsusi bənd olmasa da, işçilər öz iş yerlərinə yalnız xüsusi icazə əsasında gəlməsi tələb olunur.\nRəsul Seyidəliyev – Usta: “Sms-lə icazə alıb gəlib işlərimi görüb qayıdıram. Fiziki şəs olduğumdan icazə ala bilmirəm”.\nMahir Abbaszadə - Milli Məclisin deputatı: “Hansı sahələrə icazə verilibsə, o sahədə çalışan şəxslər Nazirlər Kabineti yanında Operativ qərargahın qəbul etdiyi onlayn sistemə əməl edərək, oradan özlərinə icazə alaraq fəaliyyətlərini davam etdirə bilərlər”.\nArtıq bəzi obyektlər var ki, onlar öz işçilərinə elektorn icazlərə alaraq fəaliyyətə başlayıb. Amma əksər xidmət sahəsində icazə ilə bağlı problemlər qalmaqdadır.\nHamlet Bağışov - Obyekt sahibi: “Müştəri azdı, amma çalışırıq ki, dükan açıq olsun. İşçilər də icazə ilə gedib-gəlir. ASAN xidmətdən icazə almışıq”.\nMütəxəssislər deyir ki, hüquqi şəxslərdə elektoron imza ilə bağlı problem olmasa da, fikizi şəxs, kiçik sahibkarlıq subyektlərində icazə ilə bağlı problem yaşanır.\nCavid Cəfərov - Hüquq eksperti: “Fərdi sahibkar öz işçilərini rəsmi qeydiyyata aldırıbsa, onlar sosial sığorta ödəyiciləridirsə, təbii onları da öz işçisi kimi elektorn imza ilə icazə ala bilər”.\nEkspertlər deyir ki, bu qaydaların tətbiqi sanitar normalın qorunması ilə yanaşı , post pandemiya dövründə sahibkarlıq subyektlərinin şəffaflaşdırılması üçün vacibdir.\nCavid Cəfərov - Hüquq eksperti: “Pandemiya dövründə müəyyən olunmuş qaydalar davam edəcək. Artıq qeyri-leqal işçilər olmayacaq. İstər sahibkarlar, istərsə də işçilər, əmək müqaviləsi olmadan işləmk marağında olmayacaq”.\nElektoron icazələr yaxın günlərdə iş rejimini bərpa edəcək digər xidmət sahələrinə də şamil ediləcək.


“CNSNews” nəşri Azərbaycan-İsrail münasibətlərindən yazıb - AZƏRTAC - Zəif görənlər üçün\n“CNSNews” nəşri Azərbaycan-İsrail münasibətlərindən yazıb\nAmerikanın “CNSNews” nəşrində xəbərlər bölməsinin redaktoru və onlayn kontentin, həmçinin “The Jerusalem Post” strategiyasının rəhbəri Maayan Caffe-Hoffmanın Baş Nazir Benyamin Netanyahunun rəhbərliyi altında İsrailin qazandığı nailiyyətlərdən bəhs edən məqaləsi dərc olunub. Məqalədə Netanyahunun 13 illik hökuməti dövründə onun rəhbərliyi ilə xarici siyasət sahəsində əldə olunan uğurlardan, xüsusən İsrailin müsəlman ölkələri ilə münasibətlərindən danışılır.\nAZƏRTAC xəbər verir ki, Azərbaycan-İsrail münasibətlərinə toxunan Caffe-Hoffman iki dövlət arasında bu əlaqələri İsrailin müsəlman ölkələri ilə münasibətlərində artan nailiyyətlərin parlaq nümunəsi adlandırıb. Netanyahu özü İsrail-Azərbaycan münasibətlərini "bizim dünyaya göstərə biləcəyimiz əlaqələr" kimi dəyərləndirib.\nİsrail və Azərbaycan arasında hərbi-texniki əməkdaşlıq daim inkişaf edir və möhkəmlənir. Stokholm Beynəlxalq Sülh Tədqiqatları İnstitutunun məlumatına görə, 2017-ci ildə Azərbaycan İsraildən daha çox silah alan üçüncü ölkə olub (137 milyon dollar dəyərində).\nMüəllif vurğulayır ki, İsrail-Azərbaycan münasibətləri təkcə təhlükəsizlik sahəsində tərəfdaşlıqdan ibarət deyil. Azərbaycanlılarla bu ölkədə yaşayan yəhudi icması arasında qədim dostluq və qardaşlıq əlaqələri mövcuddur. Müxtəlif ölkələrdən olan yəhudi mənşəli qonaqlar, həmçinin İsraildən Azərbaycana gələn müsafirlər və diplomatlar qeyd edirlər ki, bu diyarda antisemitizm yoxdur və yəhudilərə dost münasibəti göstərilir. Müəllif vurğulayır ki, 2600 ildən çoxdur ölkədə yaşayan Azərbaycanın Yəhudi icması heç bir zülmə, qırğına və ya yerli əhali tərəfindən digər nifrət təzahürlərinə məruz qalmayıb.\nSiyasət 2019-08-13 15:17:00


Posted on : iran 10/22/2018\nİranlı rəsmi İsrail rejimini hədələyib.\nTashaio.com-un “Russia Today”-ə istinadən verdiyi xəbərə əsasən, İran parlamentinin spikerinin xüsusi yardımçısı və İran XİN mətbuat xidmətinin keçmiş başçısı Hüseyn Əmir-Əbdüllahiyan bəyan edib ki, İsrail İrana qarşı kiçik səhvə belə yol versə, Tel-Əviv və Hayfa yerlə bir ediləcək.\nİranlı siyasətçi qalmaqallı bəyanatında İsrail rejiminin Baş naziri Binyamin Netanyahunu BMT Baş Assambleyasında “coşğun və uşaqcasına taktikadan” istifadə etməkdə ittiham edib və bildirib ki, İsrail “yolun sonuna çatıb”.\nO həmçinin ərəb ölkələrini ABŞ prezidenti Donald Trampla əlbir olmamağa səsləyib və İranla həmkarlığa dəvət edib. O bildirib ki, ərəb ölkələrinin təhlükəsizliyini ABŞ yox, yalnız İran və Türkiyə təmin edə bilər.


Satış üçün kəsici ilə orijinal roland Ra 640 sublimasiya inkjet printer - WER\nSatış üçün kəsici ilə orijinal roland Ra 640 sublimasiya inkjet printer\nYüksək məhsuldarlıq və müstəsna çap keyfiyyəti\nRA-640 ilə səkkizkəsli yansıtılmış mürəkkəb konfiqurasiyanızın bütün faydalarını alırsınız, bu da iki tərəfli çap zamanı baş verə biləcək rəng qeyri-bərabərliyi aradan qaldırır. Bu konfiqurasiya (CMYKKYMC) 33 m² / h-yə qədər yüksək sürət rejimində belə uyğunsuzluq təmin edir. Roland Intelligent Pass Control ®, bantlama faktiki olaraq pulsuz olan şəkillər üçün keçidlər arasında nöqtə yerləşdirməsini dəqiq nəzarət edərək daha da artan görüntü keyfiyyətini artırır.\nMəhsullar: Original Roland RA640 Geniş Format Mürekkep Püskürtmeli Yazıcı\nMax çap Genişlik: 1.62m\nMürekkep kartuşları: cüt 4 rəng (C / M / Y / BK)\nPrint rəhbəri: DX7\nVəziyyət: 90% yeni\nMürekkep növü: Sublimasiya mürəkkəbi, boya mürəkkəbi, piqment mürəkkəb, eko solevent mürəkkəb.\nÜmumi çəki: 260KG\nTam İngilis dili manual və quraşdırma videosu ilə maşınımız var.\nBunu idarə etmək və öz dizaynınızı çap etdirmək çox asandır.\nAvtomatlaşdırılmış xidmət xüsusiyyətləri çap keyfiyyətini təmin edir\nRA-640-un saxlanılması asandır. Avtomatlaşdırılmış təmizləyici funksiya, printer kafasını optimal vəziyyətdə saxlayır və ardıcıl mürəkkəb vuruş təmin edir. Standart silecek və əlavə yan sileceği olan ikili təmizləyici sistem, texniki tələbləri azaltmaq üçün çap başından toz və qalıqları effektiv şəkildə aradan qaldırır. Daxil olan Jam Guard, çap kafasını kütlələrdən və ya toqquşmalardan qoruyur.\nAvtomatlaşdırılmış çəkiliş sistemi qaçaqmalçılığı təmin edir (isteğe bağlı)\nİsteğe bağlı bir yükseltme olaraq sunulan RA-640'un ağır çekiş sistemi 30kg (66lbs) ağırlığında olan medya rulonlarını dəstəkləyir. Bu mükəmməl tənzimlənən sistem, mətninizi mükəmməl şəkildə külə döndərir, belə ki, çap keyfiyyətini ən uzun müddət ərzində saxlayır.\nKartric tipi Əlavə Mürekkep Kartuşu\nMürekkep hacmi 220ml\nEtiket Xüsusi hazırlanmışdır\nRəng MK / C / M / Y\nMaterial PP plastik\nPrinter modeli Roland printer üçün\nQablaşdırma Ağ qutu və ya rəng qutusu\nQablaşdırma ölçüsü 2,570 (W) x 740 (D) x 1,103 (H) mm / 1,7 CBM\nÜmumi Çəki 260kg\nQablaşdırma məlumatları 1. Normal paket taxta qutudur (Ölçü: L * W * H).\nTaxta qutu fumigated olacaq. Konteyner çox tiger olarsa, qablaşdırma üçün PE filmi istifadə edəcəyik və ya müştərilərin xüsusi istəklərinə uyğun olaraq paketləyəcəyik.\nDaxili və dayanıqlı açıq ekrana olan tələblərə əsasən etiketlər, etiketlər, plakatlar, POP, nəqliyyat vasitələrini tamamlayır, bəzək bəzəyi üçün istilik köçürmələri və istənilən ölçüdə digər promosional əşyalar.\nVəziyyət: istifadə olunur\nİstifadəsi: Bill Printer, Kart Printer, Kətan Printer, Etiket Yazıcı, Kağız Printer\nVoltaj: 100-120V / 220-240V / 50Hz\nÜmumi güc: 1030 W\nÖlçülər (L * W * H): 2,570 (W) x740 (D) x1,103 (H) mm\nAğırlıq: 135 kq\nSertifikatlaşdırma: ISO / CE\nSatışı Sonrası Satış Xidməti: Xaricdə xidmət göstərilmir\nMəhsul: Roland RA 640 Sublimasiya Printer\nMaksimum çap ölçüsü: 1.62m böyük formatlı printer\nPrint rəng: cüt 4 rəng, 220ml / rəng\nPrecision :: 1440 * 1440dpi\nInk: Sublimasiya mürəkkəb / Boya mürəkkəb / Piqment mürəkkəb / Eco solvent mürəkkəb (biz istehsal)\nRuluq çəkisi :: maksimum 40 kq (88 lb.)\nPrint media: fotoşəkil, xarici reklam, ev bəzək, rəqəmsal çap,\nPrint medium2: Poliqrafiya sənətkarlıq, avtomobil bəzək, idman avadanlıqlarının çap edilməsi və s.\nPrint medium3: Studio şəkilləri, sənətkarlıq emalatı\nsatışa hazır cutter ilə orijinal WER-EW160 sublimasiya ink jet printer\nÇin ən yaxşı qiyməti tişört böyük formatlı çap maşın plotter dijital tekstil sublimasiya inkjet printer WER-EW1902\ndx5 və ya E5113 çap başlıqlı rəqəmsal toxuculuq printer e jet v22 v25 sublimasiya maşın WER-EW160\nRF640A Yüksək keyfiyyətli 2000x3000mm ən yaxşı böyük format inkjet printer\n1.8m rəqəmsal boya süblimasiyası tekstil printer qiyməti WER-EW1902\nÇin ən yaxşı qiyməti tişört böyük formatlı çap maşın plotter rəqəmsal toxuculuq sublimasiya inkjet printer WER-EW1902\norijinal və yeni WER DTG printer WER-ED6090T\nsublimasiya rəqəmsal çap xüsusi öz loqosu pambıq kişi t shirt t-shirt üçün dtg printer WER-D4880T\ndigital uv düzbucaqlı inkjet birbaşa tekstil printer t shirt DTG printer WER-ED6090T


Ailədə sevgini qarşı tərəfə necə hiss etdirmək olar? | Gənc Ailə\nAna Səhifə AİLƏ Ailədə sevgini qarşı tərəfə necə hiss etdirmək olar?\nAilədə sevgini qarşı tərəfə necə hiss etdirmək olar?\nBir ailədə tərəflərin bir-birini sevməsi təbii ki, yaxşıdır. Ancaq unutmayın ki, ailədə sevgini artırmaq istəyirsinizsə, sevginizi sevdiyiniz tərəfə hiss etdirməlisiniz. Çünki tərəflər sevgilərini hiss etdirdikcə qarşı tərəfdə sevginin artmasına səbəb olurlar. Üstəlik, bu sevgi mübadiləsinin ailənin möhkəmlənməsində də rolu böyükdür. Təbii ki, burada ailə həyatı üçün yeganə amilin sevgi olduğunu ifadə etmək olmaz. Başqa sözlə, ailədə sevgi nə qədər vacibdirsə, hörmət, sədaqət və s. də o qədər vacibdir.\nElə isə sevgini qarşı tərəfə necə hiss etdirmək olar?\nHər şeydən əvvəl deyək ki, “Mən ürəyimdə sevirəm” sözünü lüğətinizdən çıxarmalısınız. Çünki həyat yoldaşınız sevginizi hiss edə bilməyəcəksə, deməli, bu sevgiyə etimad da edə bilməyəcək.\nSevginizi hiss etdirmək üçün ən yaxşı yol həyat yoldaşınızı tanımaqdır. Bunun üçün əvvəlcə həyat yoldaşınızın “sevgi dilini” müəyyən etməlisiniz. Məsələn, bəziləri sevginin onlara şifahi şəkildə ifadə edilməsini, bəziləri bu məsələdə hərəkətlərin əsas olduğunu, bəziləri isə hədiyyələrin üstünlük təşkil etdiyini bildirirlər. Siz bu üsulların birindən və ya özünüz müəyyən etdiyiniz hər hansı başqa bir üsuldan istifadə edərək sevginizi həyat yoldaşınıza hiss etdirə bilərsiniz. Təbii ki, bu məsələdə səmimi və təbii olmağı da unutmamalısınız.\nBu sevgi mübadiləsi get-gedə həyat yoldaşınızın sevginizə etimad etməsinə səbəb olacaq və istər-istəməz o da bu sevgini cavabsız qoymayacaq. Digər tərəfdən, bu, evdəki atmosferə də müsbət təsir göstərəcək və ailədə ünsiyyətin artmasına gətirib çıxaracaq. Əgər uşaqlarınız varsa, onların da bu sevgidən öz paylarını alacaqlarını unutmayın.\nGeriVaksinasiya bizi COVİD-19-dan nə qədər qoruyur? - MÜTƏXƏSSİS YANAŞMASI İrəliXəyanət edən kişilərin arvadlarının yanında qalmasının 8 SƏBƏBİ


Tanınmış meyxanaçı Bayram Kürdəxanlının işi məhkəməyə göndərilir - Qafqaz Xəbər Agentliyi - qafqaznews.az\nTanınmış meyxanaçı Bayram Kürdəxanlının işi məhkəməyə göndərilir\nOctober 9, 2014 14:40 Admin\n“İş artıq yekunlaşıb. Yəqin ki, bu yaxınlarda məhkəməyə veriləcək. Amma Bayram ona qarşı sürülən ittihamla razılaşmır”. Bu sözləri Lent.az-a açıqlamasında meyxanaçı Bayram Kürdəxanlının anası Səkinə Quliyeva deyib.\nS.Quliyeva sentyabrın 11-də Bayram Kürdəxanlı haqda seçilmiş həbs qəti-imkan tədbirinin 1 ay müddətinə uzadıldığını da əlavə edib: “Bayramı iyulun 12-də toy adı ilə “Nilufər” şadlıq sarayının qarşısına çağırıblar. Orda da polislər qəfildən qollarını burub idarəyə aparıb. Yenə deyirəm, Bayram ona qarşı irəli sürülən ittihamı qəbul etmir. Sentyabrın 11-də keçirilmiş məhkəmədə də günahsız olduğunu dedi”.\nQeyd edək ki, iyulun 12-də Sabunçu rayon Polis İdarəsinin əməkdaşları tərəfindən narkotik vasitələrin qanunsuz dövriyyəsinə görə saxlanılmış Bayram Kürdəxanlı barəsində 2 ay müddətinə həbs-qətimkan tədbiri seçilib. Tanınmış meyxanaçı ilkin ifadəsində narkotik vasitə istifadəçisi olduğunu, lakin onun alqı-satqısı ilə məşğul olmadığını deyib.\nFaktla bağlı Cinayət Məcəlləsinin 234-cü (narkotik vasitələrin qanunsuz dövriyyəsi) maddəsi ilə iş başlanıb.\nBayram Kürdəxanlı Cinayət Məcəlləsi Sabunçu


“Fitch Ratings” İpoteka və Kredit Zəmanət Fondu barədə reytinq açıqladı ABC.AZ\n26 noyabr, Fineko/abc.az. “Fitch Ratings” agentliyi İpoteka və Kredit Zəmanət Fondunun (İKZF) uzunmüddətli xarici və yerli valyutada reytinqi ölkə reytinqinə bərabər “BB+/stabil” səviyyəsində təsdiq edib.\nFonddan ABC.AZ-a bildirilib ki, reytinqin “BB+” səviyyəsində (proqnoz “stabil”) təsdiq olunması əsas etibarilə İKZF-nin dövlətə məxsus olması, yaradıldığı gündən etibarən fəaliyyətinə dövlət tərəfindən ciddi nəzarət edilməsi və davamlı dəstəklənməsi, İpoteka və Kredit Zəmanət Fondunun ölkənin sosial-iqtisadi siyasətində strateji əhəmiyyətə malik olması ilə əlaqədardır. Agentlik Fondun qeyri-kommersiya missiyasına baxmayaraq, onun yüksək maliyyə dayanıqlılığını, aktivlərin keyfiyyətini, məqbul likvidlik mövqeyini xüsusi qeyd edib. “Fitch Ratings” hesab edir ki, ortamüddətli dövrdə də Fond maliyyə dayanıqlılığını, portfelin yüksək keyfiyyətini və likvidliyini qoruyub saxlayacaq.


Fiber optik internet nədir? – Economic.Az\nEconomic.Az > Maraqlı > Fiber optik internet nədir?\n“Bəs siz eyni anda neçə nöqtə gördünüz?” sualını verən yeni optik illüziya\nFiber internet, fiber optik kabellərlə təmin edilən internet sisteminə verilən addır. Məlumat elektrik əvəzinə işıq ötürən şüşə və ya plastik tellərdən hazırlanmış fiber optik kabellər üzərində aparılır. Fiber kabellər sayəsində fiber internet sürəti digər internet bağlantılarından daha yüksəkdir. Dünyanın ən sürətli internet sürəti olaraq qəbul edilən fiber internet, fiber optikada məlumatlar çox sürətlə hərəkət etdiyi üçün “yüngül, sürətli internet” olaraq da adlandırılır.


Sizi - məktəbinizin müəllim kollektivini, şagirdləri və məzunlarını Azərbaycanda ilk dünyəvi təhsil ocaqlarından olan Şuşa şəhəri 1 nömrəli orta məktəbin 180 illik yubileyi münasibətilə səmimi-qəlbdən təbrik edirəm.\nMəktəbiniz milli təhsil sisteminin inkişafına və maarif-mədəniyyət tariximizə dəyərli töhfələr vermişdir. Ədəbi-ictimai fikrimizin bir çox görkəmli simalarının təhsil aldıqları bu tədris müəssisəsi yarandığı vaxtdan bəri ölkəmizdə mütərəqqi fikirli yeni ziyalılar nəslinin və milli kadrların yetişməsində, mədəni-maarifçilik hərəkatının geniş vüsət qazanmasında təqdirəlayiq xidmətlər göstərmişdir.\nŞuşa şəhər məktəbi maarifpərvər insanların fədakar əməyi sayəsində uzun illər respublikamızın zəngin təcrübəyə malik bir ümumtəhsil ocağı olaraq tanınmışdır. Burada vaxtilə görkəmli alimlər, mədəniyyət və incəsənət xadimləri təhsil almışlar. Məktəbin məzunları bu gün də ölkəmizin sosial-iqtisadi, mədəni-intellektual potensialının artırılmasında bilik və bacarıqlarını əsirgəmirlər.\nErmənistan-Azərbaycan, Dağlıq Qarabağ münaqişəsi zamanı Ermənistanın apardığı etnik təmizləmə siyasəti nəticəsində soydaşlarımız doğma yurd-yuvalarından didərgin salınmış, silahlı erməni quldur dəstələri tərəfindən işğal altına alınan torpaqlarımızda, o cümlədən xalqımızın iftixar mənbəyi qədim Şuşada iqtisadi və sosial infrastruktur büsbütün dağıdılmışdır. Şuşa şəhəri 1 nömrəli orta məktəb 1992-ci ildən Bakı şəhərində məskunlaşmaq məcburiyyətində qalmışdır. Məktəbiniz ötən illərdə özünün pedaqoji ənənələrini qoruyub yaşatmaq üçün böyük əmək sərf etmişdir. İnanıram ki, məktəbin müəllim kollektivi gənc nəslin mənəvi saflığı, bilikləri lazımınca mənimsəməsi və yurdumuzun layiqli övladları kimi yetişdirilməsi naminə bundan sonra da var qüvvə ilə çalışacaqdır.\nHamınıza cansağlığı, xoşbəxtlik və yeni uğurlar arzulayıram.\nBakı şəhəri, 6 dekabr 2010-cu il


Azərbaycan parlamentinin spikeri rusiyalı jurnalistlərlə görüşüb\n26 Oktyabr 2015 15:45 (UTC+04:00)\nParlament seçkiləri ərəfəsində ölkəmizə səfərə gəlmiş Rusiyanın aparıcı KİV nümayəndələrinin bir qrupu Milli Məclisdə olub.\nMilli Məclisin mətbuat xidmətindən verilən məlumata görə, qonaqlar parlamentin iclas zalında deputatlar üçün yaradılmış şəraitlə tanış olublar.\nSonra rusiyalı jurnalistlər Milli Məclisin sədri Oqtay Əsədovla görüşüblər. O, qonaqlara ölkədə keçiriləcək parlament seçkiləri ərəfəsində Azərbaycana səfər etdiklərinə görə təşəkkür edib. Spiker qeyd edib ki, seçkiləri izləmək üçün Milli Məclis və digər müvafiq qurumlar tərəfindən bir sıra ölkələrin və beynəlxalq təşkilatların nümayəndələri dəvət olunub. "Bu onu göstərir ki, biz Azərbaycanda demokratik və şəffaf seçkilərin keçirilməsində maraqlıyıq və bunun üçün lazım olan bütün işlər görülüb. İnsan hüquq və azadlıqlarının qorunması, demokratik cəmiyyət quruculuğu üçün ötən illər ərzində məqsədyönlü siyasət yeridilib. Azərbaycanda milli azlıqların hüquqları müdafiə olunur, dini etiqad azadlığı var. Bu gün ölkədə 3 minədək qeyri-hökumət təşkilatı fəaliyyət göstərir. Məhkəmə-hüquq islahatları öz müsbət nəticəsini verməkdədir".\nO. Əsədov bildirib ki, Azərbaycan-Rusiya münasibətləri həyatın bütün sahələrində dinamik inkişaf edir. Onun sözlərinə görə, parlamentlərarası əlaqələrimiz dövlətlərarası münasibətlərin dərinləşməsinə öz töhfəsini verir.\nSpiker Azərbaycanda həmişə rus dilinə böyük hörmətlə yanaşıldığını vurğulayıb. O bildirib ki, bu gün Azərbaycanda 335 rusdilli orta məktəb, o cümlədən bütün dövlət ali məktəblərində rusdilli bölmələr var. Bununla yanaşı, Bakıda Slavyan Universiteti, Moskva Dövlət Universitetinin və bu ildən Birinci Moskva Dövlət Tibb Universitetinin filialları fəaliyyət göstərir. Ölkədə rus dilində qəzet və jurnallar nəşr olunur.\nO. Əsədov qarşıdakı parlament seçkilərinin rusiyalı KİV nümayəndələri tərəfindən obyektiv işıqlandırılacağına inamını ifadə edib, jurnalistləri maraqlandıran məsələlərə aydınlıq gətirib.\nTədbirdə Milli Məclis Aparatının rəhbəri Səfa Mirzəyev və digər rəsmi şəxslər iştirak ediblər.


III Beynəlxalq Humanitar Forumun açılış mərasimində nitqi :: Azərbaycan və islam dünyası\nIII Beynəlxalq Humanitar Forumun açılış mərasimində nitqi\nKeçən Forumda mən bu məsələ ilə bağlı öz fikirlərimi bildirmişdim, siyasətçilərin məsuliyyəti haqqında danışmışdım. Hesab edirəm ki, bu mövzu hələ diqqət mərkəzində qalacaqdır. Çünki populist vədlər və ondan sonra onların icrası bir çox hallarda əsassız borclanmaya gətirib çıxarır. Bəzi ölkələrin dövlət borcu ümumi daxili məhsulun yüz faizini, ondan da çoxunu təşkil edir. Daim borc götürən ölkələr o borcu qaytarmalıdırlar. Belə olan halda ilk növbədə o borcun qaytarılması üçün sosial proqramların ixtisarı, maaşların kəsilməsi hesabına bunu etməyə çalışırlar. Ona görə, iqtisadi inkişafın və eyni zamanda, iqtisadi tənəzzülün sosial-humanitar aspektləri çox ciddi təhlilə məruz qalmalıdır. Bizim təcrübəmiz ondan ibarətdir ki, biz iqtisadi islahatların aparılmasında ancaq öz daxili imkanlarımıza güvənirik. Ona görə, bizim xarici borcumuz ümumi daxili məhsulun cəmi 7-8 faizini təşkil edir. Biz istənilən vaxt bu borcu qaytara bilərik. Çünki Azərbaycanın valyuta ehtiyatları ümumi daxili məhsulun 70 faizini təşkil edir. Bu göstəriciyə görə də biz dünyada ön sıralardayıq. Daxili resurslarımıza arxalanmaq hesab edirəm ki, ən düzgün siyasətdir.\nForumda qloballaşan dövrdə medianın aktual məsələləri müzakirə ediləcəkdir. Bu “dəyirmi masa” da çox böyük diqqət cəlb edir. Bu da əlbəttə ki, çox maraqlı mövzudur. Bu mövzu ilə bağlı bilirəm ki, müxtəlif fikirlər və bu fikirlər arasında çox böyük fərq vardır. Bir tərəfdən biz internet dünyasında yaşayırıq və bu, böyük üstünlüyümüzdür. Qeyd etməliyəm ki, Azərbaycanda internet tam azaddır və əhalimizin 70 faizi internet istifadəçisidir. Belə olan halda azad medianın inkişafı əlbəttə ki, əsas şərtdir. Digər tərəfdən, qloballaşan dünyada hər bir sözün, hər bir informasiyanın təsiri də çox böyükdür. İstənilən yerdə deyilən hər bir söz dərhal əks-səda verə bilər.\nMedianın məsuliyyəti getdikcə artacaqdır. Məsuliyyətli yanaşma hesab edirəm ki, hər birimizin marağına xidmət göstərəcəkdir.\nÜmid edirəm ki, Forumda ümumiyyətlə bu məsələlərə konseptual yanaşma ilə bağlı müzakirələr aparılacaqdır. Dünyanın gələcəyi hansı istiqamətdə aparılacaqdır?! Biz hesab edirik ki, dünyanın gələcəyi yalnız əməkdaşlıq, qarşılıqlı anlaşma, qarşılıqlı hörmət, sivilizasiyalararası dialoq üzərində qurulmalıdır. Əgər belə olmasa, onda bəşəriyyət böyük fəlakətlərlə, problemlərlə üzləşə bilər. Ancaq biz müasir dünyada bəzi hallarda başqa bir mənzərə ilə üzləşirik. Hazırda dünya siyasətində etimad böhranı yaşanır. Bu da çox təhlükəli meyildir. Bəzi hallarda ən yaxın ölkələr, müttəfiqlər arasında ziddiyyətlər, anlaşılmazlıqlar yaranır. Yəni, etimad azalır. Etimad olmadan heç bir beynəlxalq əməkdaşlıqdan söhbət gedə bilməz. Beynəlxalq əməkdaşlıq, o cümlədən siyasi və humanitar əməkdaşlıq ancaq qarşılıqlı etimad əsasında, səmimiyyət üzərində qurula bilər. Bəziləri hesab edir ki, səmimiyyət siyasi kateqoriya deyildir. Ola bilər. Ancaq biz elə etməliyik ki, səmimiyyət siyasi kateqoriyaya çevrilsin. Əgər belə olsa, onda hesab edirəm ki, dünya daha da təhlükəsiz olacaqdır.\nBu gün dini zəmində gedən münaqişələr, müharibələr bizi çox narahat edir. Çünki bunlar çox təhlükəli tendensiyalardır. Humanitar məsələlərin müzakirəsi, humanitar əməkdaşlıq müsbət istiqamətdə atılan addımdır. Mən hesab edirəm ki, humanitar əməkdaşlığın hər bir aspekti dünya gündəliyinin mərkəzində olmalıdır. Çünki bir daha demək istəyirəm ki, bir çox hallarda siyasi və iqtisadi məsələlər təbii ki, ön plana çıxarkən bu məsələlər bir az diqqətdən kənarda qalır. Buna imkan vermək olmaz.


Türkiyə mətbuatı Azərbaycanın dəstəyinə geniş yer ayırmışdır\n10:32 20 Oktyabr 2021\nTürkiyənin aparıcı kütləvi informasiya vasitələri qondarma "erməni soyqırımı"nı inkar edənlərin cəzalandırılması haqqında qanun layihəsinin Fransa parlamentində qəbul olunmasına etiraz edən Azərbaycanın dəstəyinə geniş yer ayırmışlar.\n"Star", "Zaman", "Milliyet" qəzetləri Azərbaycan Prezidenti Administrasiyasının ictimai-siyasi məsələlər şöbəsinin müdiri Əli Həsənovun "tarixi hadisələrin parlamentlərdə müzakirəsini beynəlxalq əlaqələrdə müsbət nəticələrə gətirməyəcəyi" sözlərini önə çıxarmışlar. Azərbaycan rəsmisinin tarixdə "erməni soyqırımının" olmadığı, bunun sadəcə, ermənilərin uydurduğu və bəzi dairələrin də dəstəklədiyi antitürk siyasəti olduğu fikri bu qəzetlərin xəbərlərində yer almışdır.\nTürkiyənin qəzetləri yazırlar ki, Azərbaycan Milli Məclisinin vitse-spikeri Ziyafət Əsgərov bu qanun layihəsinin müzakirəsinin Fransa parlamentinə və demokratiyasına bir həqarət olduğunu vurğulamışdır. Bildirmişdir ki, bu, eyni zamanda Fransanın ATƏT-in Minsk qrupunun həmsədri kimi fəaliyyətinə də kölgə salacaqdır.\nTürkiyənin nüfuzlu qəzetləri və televiziya kanalları Azərbaycan Dövlət Teleqraf Agentliyinin (AzərTAc) rəsmi saytına istinadla ölkəmizin xarici siyasət idarəsinin Fransanın Milli Assambleyasında "Qanunla tanınmış soyqırımların mövcudluğunun təkzib edilməsinə görə cəza nəzərdə tutan" qanun layihəsinin qəbul edilməsi ilə bağlı məlumatına da geniş yer ayırmışlar. Anadolu xəbər agentliyi, İhlas və Cihan agentlikləri bu məlumatı bütün mətbuat orqanlarına yaymışlar. Xəbərlərdə "Azərbaycan Respublikası Fransanın Milli Assambleyasının bu cür qanun layihəsi qəbul etdiyi halda, Azərbaycanın işğal olunmuş ərazilərində yüz minlərlə azərbaycanlının etnik təmizlənməyə məruz qalmasına, öz torpaqlarında məcburi köçkünə çevrilməsinə, həmçinin bu insanların hüquqlarının kobud şəkildə pozulmaqda davam etməsinə göz yummasını dərin təəssüflə qarşılayır" sözləri xüsusi olaraq vurğulanmışdır.\nAzərbaycanın qeyri-hökumət təşkilatlarının Fransanın Bakıdakı səfirliyinin önündə keçirdikləri etiraz aksiyaları, onların Türkiyəyə verdiyi dəstək də qardaş ölkənin mətbuatında yer almışdır.


Tramp-Putin görüşünün PƏRDƏARXASI: Rusiyanın məhvi və "BÖYÜK SAZİŞ"\n12 İyul 2017 13:12\nRusiya və ABŞ prezidentləri - Vladimir Putin və Donald Trampın G20 sammitində söhbətindən cəmi bir neçə saat sonra aydın oldu ki, iki saatlıq danışıq münasibətlərdə fundamental sıçrayış gətirmədi. Hər iki liderdə manevr üçün imkanlar güclü şəkildə məhdudlaşdırılıb və indiki şərtlərdə gərginliyin aradan qaldırılması üçün ilkin şərtlər görünmür.\nAmerika tərəfi görüşün 45 dəqiqə davam edəcəyini bəyan etsə də, söhbət iki saat 15 dəqiqə sürdü. ABŞ prezidenti danışıqları “möhtəşəm” adlandırdı, Putin isə bildirdi ki, Tramp televiziya ekranlarında göründüyü kimi deyil. Və söhbət konkret razılaşmalardan gedirdi. Rusiyanın “Gazeta.ru” saytı yazır ki, onlardan ən əhəmiyyətliləri Suriyanın cənubi-qərbində atəşkəs rejiminin təmin edilməsi, ABŞ prezidentinin Ukrayna üzrə xüsusi nümayəndəsinin təyin edilməsi və kibertəhlükəsizliyin təminatı üzrə Rusiya-Amerika qrupun yaradılması idi.\nTramp Putinlər söhbəti “möhtəşəm” adlandırsa da, tezliklə danışıqların nəticələrini inkar etməyə başladı.\nABŞ prezidenti Tvitter səhifəsində yazmağa tələsdi ki, Amerikadakı prezident seçkisinə Rusiyanın müdaxiləsi haqqında məsələ ilə əlaqədar Putini “iki dəfə sıxıb”. Tramp dəqiqləşdirdi ki, Suriya və Ukrayna məsələləri həll edilmədən Rusiyaya qarşı tətbiq olunan sanksiyaların ləğvindən söhbət getmir və getməyəcək. Və nəhayət, prezident bildirdi ki, onlar kibertəhlükəsizliyin birgə təminatı məsələsini müzakirə ediblər, amma bu, onun reallaşması imkanına inandığı anlamına gəlmir.\n“Gazeta.ru” yazır ki, görünür Tramp qabaqcadan rəqiblərin bütün zərbələrini dəf etməyə qərar verdi.\nƏsas problem odur ki, Trampın xarici siyasət imkanları son dərəcə məhdudlaşdırılıb. Həm də yalnız Demokrat Partiyasından olan ənənəvi opponentlər deyil, şəxsi silahdaşları olan respublikaçılar da ən azından ona şübhə ilə yanaşırlar. Rusiya istiqamətində istənilən təşəbbüs “agent” damğası ilə qarşılanır.\nKİV yazır ki, hətta Trampın şəxsi administrasiyasında olan məmurlar onu Putinlə görüş fikrindən daşındırırdılar. Trampla Putinin görüşündən dərhal sonra növbəti jurnalist araşdırması ortaya çıxdı. ABŞ-ın “Nyu York Tayms” nəşri Ağ Evdəki mənbələrə istinadən yazıb ki, ABŞ prezidentinin birinci oğlu kiçik Donald Tramp ötən il rusiyalı hüquqşünas Natalya Veselnitskaya ilə görüş keçirməyə razılaşıb. Qeyd edilir ki, Rusiya hüquqşünası qarşı tərəfə prezident seçkilərində Trampın rəqibi demokrat Hillari Klintonu etibardan sala bilən informasiyanı verməyə razılaşıb. Nəşr iddia edir ki, 2016-cı ilin iyununda kiçik Tramp, həmçinin Donald Trampın iki məsləhətçisi - Cared Kuşner və Pol Manafort hüquqşünasla görüş keçiriblər. Bu, impiçment haqqında danışıqların yeni sıçrantısına səbəb oldu.\nGörünür, iki ölkə arasında Trampın prezident seçkisi kampaniyasında söz verdiyi “böyük saziş” yalnız o halda mümkündür ki, Vladimir Putin hansısa əhəmiyyətli güzəştlərə razılaşacaq. O zaman Amerika lideri Moskvadan öz müstəqilliyini almaq bacarığını nümayiş etdirəcək. Tramp bu keyfiyyətin olmamasına görə sələfi Barak Obamanı daim qınayırdı. Amma Moskvanın buna gedəcəyini təsəvvür etmək çətindir.\n“Sirr deyil ki, Rusiya rəhbərliyi Amerikanın bəzi, ümumiyyətlə Qərb siyasi sisteminin bəzi xüsusiyyətlərinə görə illərdir qıcıqlanır. Hansısa məsələ barədə razılaşırsan və sonra aydın olur ki, razılaşma yoxdur. Qərarların qəbul olunmasının bir mərkəzi yoxdur, bir çox tərəf var: lobbi qrupları, uyğunlaşdırma səviyyələri və sair. Tramp görünür, “Putinlə danışmağı bacaran adam” imici qazanmaq və bununla da müasir dünya sistemi üçün vacib şəxs olduğunu sübut etmək istəyirdi”, - yazıda bildirilir.\nQeyd edilir ki, amma belə “xüsusi münasibətlər” başqa tipli siyasi liderlərlə, xüsusən ölkənin siyasətini qismən öz əli ilə müəyyən edən klassik nüfuzlu diktatorlarla münasibətlərdə faydalı olur: “Rusiya prezidenti cəmiyyətin real dəstəyindən istifadə edir və qismən onların sorğularına cavab verir. Müvafiq olaraq, prezident Trampla şəxsi razılıqları rejimində anti-Amerika çağırışını təklikdə təkrar gözdən keçirə bilmir. Ümumilikdə götürdükdə, indiki vəziyyətdə həm ABŞ, həm də Rusiyanın siyasi rəhbərliyinin məqsədi yalnız öz aralarında şəxsi əlaqələr qurmaq deyil, həm də özünə Rusiya və Amerika cəmiyyətləri ilə elitaların münasibətini dəyişdirməkdir. Ancaq hələlik hər iki tərəf üçün problemlər göz qabağındadır”.


Ağcabədidə bir sıra təhsil müəssisəsi yenidən qurulur\n12:39, 27 Fevral 2020\n19 Avqust, 15:49 Sosial mediada paylaşın:\nMəktəblərin və məktəbəqədər təhsil müəssisələrinin vəziyyəti dövlətin daim diqqət mərkəzindədir. Belə ki, ölkə üzrə hər il yeni təhsil ocaqları tikilir və əsaslı təmir olunur. Ağcabədi rayonunda da körpələr evi-uşaq bağçası yenidən tikilir, İmamqulubəyli kənd tam orta məktəbi isə əsaslı təmir olunur. Hər iki təhsil müəssisəsi yaxın vaxtlarda istifadəyə veriləcək.\nAğcabədi şəhərində fəaliyyət göstərən 2 saylı körpələr evi-uşaq bağçası 1690-ci ildə inşa olunub. O vaxtdan bəri məktəbdə təmir görülmədiyindən bina qəzalı vəziyyətə düşmüşdü. İndi isə təhsil müəssisəsi yenidən qurulur. Belə ki, köhnə bina sökülüb, yerində ikimərtəbəli, daha geniş, çox sayda uşaq qəbul edə biləcək bağça tikilir.\n2 Saylı körpələr evi-uşaq baxçasının əvvəlki binası ötən əsrin 60-cı illərində tikilib istifadəyə verilmişdir. Burada 75 uşağın təlim tərbiyyəsi ilə məşğul olunurdu. Yeni binada isə əvvəlkindən fərqli olaraq 75 deyil, 100 uşağın təlim tərbiyyəsi nəzərdə tutulur.\nHeydər Əliyev Fondunun təşəbbüsü ilə inşa olunan bağçanın ümumi sahəsi 1600 kvadratmetrdir. Burada uşaqların təhsili və istirahəti üçün hər cür şərait yaradılır. Əsas binada müxtəlif təyinatlı otaqlar, bufet, mətbəx və tibb kabineti fəaliyyət göstərəcək. Bağçada uşaqların asudə vaxtların səmərəli təşkili üçün geniş oyun meydançası inşa edilir. Sözügedən təhsil müəssisəsinin bu ilin oktyabrında istifadəyə verilməsi planlaşdırılır.\nAğcabədi rayonu Sadıx Kərimov adına İmamqulubəyli kənd orta məktəbində də əsaslı təmir işləri aparılır. Məktəbin binası yenidən suvanıb, tavan, pəncərələr dəyişdirilib və döşəmələr vurulub. 60 şagird yerlik 3 əlavə sinif otağı isə yenidən tikilir. İşlərin yaxın vaxtlarda yekunlaşması və şagirdlərin yeni tədris ilinə tam təmirli binada başlaması nəzərdə tutulub.\nKənd sakini İlqar Alyarov:\n- Bu məktəb 1972 ci ildə tikilməsinə baxmayaraq təmir olunmamışdı. Mən özüm də bu məktəbdə oxumuşam. 80-cı illərdə oxumuşam. Məktəbin istilik sistemi, demək olar ki yox vəziyətində idi. Dizel və odun yanacağından istifadə edilsə də, məktəb pəncərə qapı sarıdan cox bərbad olduğu üçün istilik təmin edilmirdi. Bu idən çox sevinirik. Kənd camaatı sevinir ki, bu məktəbdə əsaslı təmir gedir.\nİş icraçısı Elmin Hüseynov:\n- Müasir istilik sistemi ilə də təmin olunub. İçəridə son işlər gedir. Tamamlanma işləri gedir. Əlavə asfalt işi var… Bundan əlavə, 3 sinif otağından ibarət bina var, onu da təmir edirik. Bu tədris ilinə hazırdır, istifadəyə veriləcək.\nŞagird və müəllim heyətinin rahat hərəkətini təmin etmək məqsədilə məktəbin həyətinə tamet döşənəcək, giriş hissədən başlayaraq məktəbə qədər olan əraziyə isə asfalt vurulacaq.


Tənbəllikdən necə qurtulaq? » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nMüəllif: Tikanli qizilgul\nÇox vaxt tənbəlliyi ən təhlükəli xəstəliklər sırasına daxil edirlər. Onun əlamətləri isə soyuqdəymə kimi üzdədir. İlk növbədə süstlük hiss edirsiniz, bilmirsiniz bu yorğunluqdandır, yoxsa darıxmaqdan. Bəzən də heç kimlə danışmağa cəhd göstərmir, heç nə ilə maraqlanmaq könlünüzdən keçmir.\nİkinci mərhələdə isə siz çarpayıya tərəf gedirsiniz...Yolüstü isə televizorun düyməsini yandırır, hər hansı bir jurnalı da götürməyi unutmursunuz. Heç özünüz də bilmirsiniz ki, konkret olaraq nə istəyirsiniz...Fikirləşirsiniz ki, orqanizminiz çox yorulub, səhhətinizdə problem var. Sızıldamaqdan başqa əlinizdən heç nə gəlmir. Bax budur, tənbəllik artıq sizin daxilinizdə məskən salıb!\nƏgər bu əlamətlərdən hər hansınısa özünüzdə müşahidə edirsinizsə, deməli, artıq fəaliyyət başlamaq lazımdır. Necə deyərlər “ dəmiri isti-isti döyərlər”.\nBu qorxunc xəstəlikdən xilas olmağın 9 yolu var.\n1. Heç nə etməyin- Nə qədər təəccüblü olsa da elədir. Sizə elə gəlir ki, siz heç nə etmirsiniz. Amma siz yemək yeyir, telefonla danışır, musiqiyə qulaq asırsınız. Vaxt tapıb otağın tən ortasında 10 dəqiqə hərəkətsiz qalın. Belə olanda eynilikdən özünüz də bezəcəksiniz.\n2. Hər hansı işə başlamazdan əvvəl fikirləş bu sənə niyə lazımdır?- İşin nə dərəcədə ciddi olduğunu anlamaq sizə kömək edəcək. Fikirləşəcəksiniz, bu doğrudan da sizə lazımdır? Bu o demək deyil ki, siz hər şeyi yola verirsiniz. Sadəcə vaxtı dəyərləndirməyə başlayacaqsınız.\n3. Bu günün işini sabaha qoymayın- heç vaxt bürclərə inanıb “bu gün həftənin ağır günüdür” deyib işlərinizi gecikdirməyin. Hər işi vaxtında etməyə çalışın.\n4. Tez duran uduzmaz- belə daha çox vaxtınız qalacaq. Bəzi insanlar bütün günü əzgin formada oturub işlərini günün axırına saxlayırlar. Amma unutmamalıyıq ki, tez durub işləri vaxtında qurtarmaq insanın özünə xeyirdir.\n5. Hisslərə aludə olmayın-Bəzən bir işə tənbəllik etsək də onu görürük. Yalnız sonda başa düşürük ki, heç lazım deyilmiş. Odur ki, vaxtınızın qədrini bilin.\n6. Beş dəqiqə iş xilasedici ola bilər- Necə deyərlər şeytanın qıçını sındırıb, 5 dəqiqə fəal hərəkət tələb edən işlə məşğul olun, sonrası özü düzələcək.\n7. Iş gününüzü planlaşdırın- Hər şeyi ardıcıllıqla görməyi öyrənin. Planlaşdırma vaxtınıza qənaətlə yanaşmağa kömək edəcək.\n8. Tənbəllik keçicidir- Odur ki tənbəl insanlardan qaçın. Çünki auranız korlana bilər.\n9. Özünüzü qiymətləndirin- arada işlərinizə görə özünüzü tərifləyin. Bu bir növ sizə əlavə stimul verəcək.\np.s. Ümid edirəm ki, bu məsləhətlər yardımçınız olacaq...\nTənbəllər üçün ən sadə idman hərəkətləri\n22 aprel 2011 11:55\n21 aprel 2011 20:39\nOXUMADIM AMMA MARAQLI DI YEQIN KI\nmaraqli meslehetlerdir cox sag olun


Matviyenko: "Türkiyə üzr istəməlidir"\n07:49 13 Dekabr 2015\nİki ölkə arasında etimadın bərpa olunması üçün Türkiyə “SU-24” təyyarəsini vurduğuna görə Rusiyadan üzr istəməlidir. APA-nın “RİA Novosti”yə istinadən verdiyi xəbərə görə, bu barədə Rusiya Federasiyası Şurasının spikeri Valentina Matviyenko bildirib.\nBundan əvvəl Belarus və Qırğızıstan prezidentləri Rusiya-Türkiyə münasibətlərinin normallaşacağına ümidvar olduqlarını bildiriblər.\n“Rusiya və Türkiyə arasında bu cür gərginliyin yaranmasında biz günahkar deyilik. Türkiyə Rusiyaya qarşı işğal aktına yol verib, bu cinayətdir. Bununla bağlı Rusiya prezidenti konkret mövqe bildirib”, deyə Matviyenko qeyd edib.\nSenatorun sözlərinə görə, Rusiya Türkiyə tərəfindən hadisəyə görə adekvat cavab, reaksiya veriləcəyini gözləyib. “XİN və digər kanallarla təmaslar həyata keçirilir. Düşünürəm ki, nə Rusiya, nə də ki Türkiyə Rusiya-Türkiyə münasibətlərinin pisləşməsində maraqlı deyillər”, deyə RF Şurasının spikeri bildirib.\nBununla belə o qeyd edib ki, “hücumu kim edibsə, o da buna görə məsuliyyət daşımalıdır”. “Düşünürəm ki, vaxt gələcək, Türkiyə rəhbərliyi fikrini dəyişərək, nəhayət, hadisəyə müvafiq qiymət verəcək və baş verənlərə görə Rusiyadan üzr istəyəcək. Etimad abu-havasını qaytarmaq, münasibətləri bərpa etmək lazımdır”, deyə Matviyenko bildirib.\n“Tək Rusiya deyil, onun MDB-dəki tərəfdaşları da yaranmış vəziyyətdən böyük narahatlıq hissi keçirirlər, heç kim əlavə gərginlik istəmir. Onsuz da dünyada vəziyyət mürəkkəbdir”, deyə Rusiya Federasiyası Şurasının spikeri bildirib.\nMatviyenko Türkiyə üzr istəməlidir


Kataloniya və Cənubi Osetiya: ortaq nəsə varmı?\nBu, yenicə yaranmış Gənc Siyasətçilər Klubunun ilk diskussiya mövzusudur" />\nBu, yenicə yaranmış Gənc Siyasətçilər Klubunun ilk diskussiya mövzusudur\nCənubi Osetiyada “Gənc Siyasətçilər Klubunun” – Cənubi Osetiya İnformasiya Komitəsi tərəfindən yaradılan yeni diskussiya meydanının ilk iclası baş tutub. Kluba üzv olmaq üçün artıq siyasətlə məşğul olan və Cənubi Osetiyadakı siyasi proseslərdə fəal iştirak etmək istəyən gənclər dəvət olunur.\n“Respublikada artıq çoxdan bir növ ekspertlər birliyi yaratmağa çalışırlar, amma bu cəhdlər indiyə qədər uğurlu olmayıb. Ümid edirəm ki, b dəfə hər şey alınacaq və klub oturuşmuş və uzunmüddətli olacaq”, – Gənc Siyasətçilər Klubunun sədri Yuri Vazaqov JAMnews-a bildirib.\nKlubun ilk diskussiya mövzusu Kataloniyanın müstəqilliyi haqda referendum və bu olayların Cənubi Osetiyadakı vəziyyətə mümkün təsiri olub. Müzakirə iştirakçılarının əksəriyyəti Kataloniyanın və Cənubi Osetiyanın müstəqillik mübarizəsi arasında oxşarlığın olması ehtimallarının yanlış olduğu qənaətində həmfikir olub.\n“Vahid Alaniya” gənclər təşkilatının sədri Mixail Koçiyev diskussiya zamanı Kataloniya müstəqilliyi uğur qazanarsa, Avropanın Cənubi Osetiyanın müstəqilliyi ilə bağlı mövqeyinin dəyişməsi üçün presedent olacağı haqda düşüncələri illüziya adlandırıb.\nOnun fikrincə, ümumiyyətlə Kataloniya və Cənubi Osetiyada keçirilmiş referendumları müqayisə etmək də yanlışdır.\n“Onu da yadda saxlamaq vacibdir ki, bizim üçün referendum gürcü təcavüzündən xilas olmaq üçün yeganə vasitə idi – halbuki katalonların həyatı ölüm təhlükəsi altında olmayıb. Osetinlərin referendumunun SSRİ qanunlarına uyğun olduğu, Kataloniyada keçirilən referendumun isə İspaniya qanunlarını iqnor etdiyi də az əhəmiyyətli məsələ deyil”, – o əlavə edib.\nNövbəti dəyirmi masanın mövzusu Cənubi Osetiyada beynəlxalq səviyyədə tanınmaq üçün görülən tədbirlərin müzakirəsi ola bilər.\nAbxaziya müxalifəti daha əvvəl özünün təyin etdiyi baş prokuroru ittiham edir\nErmənistanın Konstitusiya Məhkəməsi ilk dəfə müxalifətin şikayətini təmin edib


Abort etmək olarmı? - Böyük Alimlər Heyəti | Əbu Bəkr məscidi\n2. 581 dəfə baxılıb\nBöyük alimlər heyətinin 1407/06/20 tarixli, 140 saylı qərarı\nAləmlərin rəbbi Allaha həmd olsun. Onun Peyğəmbəri Muhəmmədə, ailəsinə və əshabına Allahın salavatı və salamı olsun.\nBöyük alimlər heyəti qərara alır ki;\n1. Hamiləliyi heç bir mərhələsində pozmaq olmaz. Yalnız şəriətin məqbul hesab etdiyi xüsusi hallarda bu mümkündür.\n2. Əgər hamiləlik ilk mərhələdə, yəni birinci qırx günlükdədirsə və hamiləliyin pozulması şəriət məsləhəti, yaxud sağlamlığa dəyə biləcək ziyanın qarşısını almaq üçündürsə o zaman hamiləliyi pozmaq olar. Uşaqları tərbiyə etməyin çətin olduğunu, uşaqlara baxa bilməmək, onları dolandıra bilməmək, oxutmağa imkan olmayacaq, gələcəkləri naminə, yaxud mövcud uşaqlarla kifayətlənmək düşüncəsi ilə deyilən dönəmdə hamiləliyi pozmaq icazəli deyildir.\n3. Uşaq ana bətnində nütfə, yaxud laxta qan halındadırsa hamiləliyi pozmaq olmaz. Yalnız etibarlı həkimlər briqadası hamiləliyin davam etməsini ananın həyatı üçün real təhlükə olduğunu təsdiq edərlərsə, hamiləliyin saxlanması üçün bütün mümkün vasitələrdən istifadə etmək şərti ilə sonda hamiləliyi pozmaq olar.\n4. Hamiləliyin dördüncü ayı tamam olduqdan sonra hamiləliyi pozmaq olmaz. Yalnız etibarlı həkimlər briqadası uşağın ananın həyatını ölümə apara biləcəyini təsdiq edəcəkləri halda hamiləliyin saxlanması üçün bütün mümkün vasitələrdən istifadə etmək şərti ilə sonda hamiləliyi pozmaq olar. Bunun icazəli olması daha böyük zərəri dəf etmək və daha böyük mənfəəti hasil etmək üçündür.\nBöyük alimlər məclisi bu işdə Allahdan qorxmağı və ehtiyatlı davranmağı tövsiyə edir.\nSonda Peyğəmbərimiz Muhəmmədə, ailəsinə və əshabına Allahın salavatı və salamı olsun.\nBöyük Alimlər Heyəti\nSələfilik iddia edirsənsə sələfilər kimi rədd ver, ay hiyləgər!\nŞeyx Abdul-Lətif Əli Şeyxin “Təkfirin əsasları və qaydaları” – kitabı (11 dərs)\nGünahlar • Mənəvi • Mənsur Cəlilov • Tibb\nİmam İbn Qayyim əl-Cövziyyənin «Dərd və Dəva» kitabı (55 dərs)


Moderna peyvəndinin əks təsirləri - AŞKARLANDI - Tibb FED.AZ\n11:51 5 Mart 2021\nHəkimlər Moderna peyvəndi ilə peyvənd edildikdən sonra dəri iltihabı şəklində yan təsiri müəyyən ediblər\nTibb.fed.az bildirir ki, “New England Journal of Medicine” jurnalında dərc olunan tibbi hesabata görə, Amerikanın Moderna şirkətinin COVID-19 peyvəndinin istifadəsi, ilk peyvənddən on gündən çox müddət keçdikdən sonra dəri itihabına və səpgilərə səbəb ola bilər.\n"Biz, 12 xəstədən ibarət qrupda peyvəndlə əlaqəli yerli və sistemli simptomlar tamamilə aradan qaldırıldıqdan sonra hamısında inyeksiya sahəsinin yaxınlığında oxşar reaksiyalarla görüntülərin aşkar edildiyi barədə xəbərdarıq edirik".\nOrta hesabla, səpkilər ilk peyvənddən sonra səkkizinci gündə ortaya çıxır.\nJurnalın veb saytında yan təsirlərin xəstələrdə necə göründüyünü göstərən fotoşəkillər də yerləşdirilib. Xəbərdə deyilir ki, bununla belə həkimlər xəstələri ikinci peyvənd olunmağa razı salmağı da bacarıblar. İkinci peyvənddən sonra yalnız üç nəfərdə eyni intensivlikdə dəri iltihabı meydana gəlib. Digər üçü daha yumşaq bir reaksiya göstərib, qalan yarısı yan təsirləri olmadan ikinci peyvənd edilib.\nModerna peyvəndi ABŞ və Avropada COVID-19 əleyhinə edilir. Martın 4-də isə Avropa Dərman Vasitələri Agentliyi tərəfindən Rusiyanın Sputnik V koronavirus peyvəndinin qeyd sənədlərinin araşdırılmasına başlanıb. Bu barədə Rusiya Birbaşa İnvestisiyalar Fondu məlumat açıqlayıb. Macarıstan və Slovakiya bu peyvəndi müstəqil olaraq qeydiyyatdan keçirib.


Əli Kərimlinin köməkçisi saxlanılıb | AzPolitika — onlayn siyasi-ictimai qəzet\nDərc olunub: 08/04/2020 - 21:36\n“Azadlıq” qəzetinin yayım direktoru və Azərbaycan Xalq Cəbhəsi Partiyasının (AXCP) üzvü Faiq Əmirlinin bu gün, aprelin 8-də saxlandığı bildirilir.\n“AzPolitika.info” xəbər verir ki, bu barədə onun ailə üzvləri sosial şəbəklərdə məlumat verib. Məlumata görə, bir neçə mülki geyimli şəxs Faiq Əmirlini yaşadığı evin yanında maşına otuzduraraq naməlum istiqamətə aparıb.\n"Bir neçə maşınla gəlmişdilər. Faiqin qollarını buraraq maşınlardan birinə otuzdurub apardılar", deyə onun ailəsindən bildiriblər.\nBakı Şəhər Baş Polis İdarəsinin mətbuat xidmətinin rəhbəri Elşad Hacıyev isə “Turan” agentliyinə deyib ki, Faiq Əmirlinin saxlanması barədə heç bir məlumatı yoxdur. Deyilənlərə, Daxili İşlər Nazirliyindən də, hələlik, münasibət almaq mümkün olmayıb.